Στη φυλακή ο «βασιλιάς της νύχτας»\n2-06-2017 | 13:18μμ\nΟ «εγκέφαλος» του μεγαλύτερου κυκλώματος τοκογλυφίας Μάρκος Καραμπέρης «έφαγε» σε 10 χρόνια χωρίς αναστολή\nΤέσσερα χρόνια μετά τους πανηγυρισμούς του για την πρωτόδικη απόφαση που τον έκρινε ένοχο ως «εγκέφαλο» του μεγαλύτερου κυκλώματος τοκογλυφίας που δρούσε στη βόρεια Ελλάδα, αλλά τον άφηνε ελεύθερο ώσπου να εκδικαστεί η έφεσή του, ο «βασιλιάς της νύχτας» στη Θεσσαλονίκη Μάρκος Καραμπέρης βρέθηκε χθες πίσω από τα κάγκελα της φυλακής.\nΤο Πενταμελές Εφετείο Θεσσαλονίκης, από το οποίο δικάστηκε σε δεύτερο βαθμό, μείωσε την ποινή από τα 11,5 στα 10 έτη χωρίς αναστολή και έτσι πήρε τον δρόμο για τις φυλακές.\nΟ Καραμπέρης, που είναι ο πιο γνωστός ιδιοκτήτης νυχτερινών κέντρων στη Θεσσαλονίκη, είχε συλληφθεί τον Ιανουάριο του 2012 μαζί με συνολικά 71 άτομα, μετά την αποκάλυψη ότι ήταν αρχηγικό μέλος ενός εκ των τεσσάρων κυκλωμάτων που εξάρθρωσε η Αστυνομία. Εναν χρόνο μετά, το πρωτοβάθμιο δικαστήριο τον έκρινε ένοχο για τα αδικήματα της τοκογλυφίας και της εκβίασης, αλλά αποφάσισε η έφεσή του να έχει ανασταλτικό αποτέλεσμα και τον άφησε ελεύθερο. Τότε είχε κάνει τον σταυρό του μην μπορώντας να πιστέψει την ανέλπιστη απόφαση! Για την ίδια υπόθεση είχαν καταδικαστεί με ποινές φυλάκισης δύο συνεργάτες του και ένας δημοσιογράφος, ενώ άλλοι 10 φερόμενοι ως εμπλεκόμενοι κρίθηκαν αθώοι.\nΜεταξύ αυτών ήταν δύο τραπεζικά στελέχη, ένας απότακτος αστυνομικός, ένας δικηγόρος και ο άλλοτε επικεφαλής της Επιχειρησιακής Διεύθυνσης Ειδικών Υποθέσεων Θεσσαλονίκης του ΣΔΟΕ… Σύμφωνα με τη δικογραφία, δάνειζε με μηνιαίο επιτόκιο που έφτανε έως και 15%. Οι καταθέσεις που είχαν δώσει θύματα, τόσο του δικού του κυκλώματος όσο και των υπόλοιπων τριών, ήταν ανατριχιαστικές. Τουλάχιστον 20 άνθρωποι αποκάλυψαν στις διωκτικές Αρχές τις εφιαλτικές στιγμές που βίωσαν στα χέρια των μελών τους. Στο «γαϊτανάκι» του τρόμου είχαν εγκλωβιστεί αμέτρητοι πολίτες για περισσότερα από 10 χρόνια.\n«Προσπάθησα με κάθε τρόπο να γλιτώσω, αλλά δυστυχώς έχω καταστραφεί εξαιτίας του Καραμπέρη. Παίρνω ψυχοφάρμακα. Εφτασα στο σημείο της αυτοκτονίας. Δέχθηκα απειλές για τη ζωή μου και επίθεση με περίστροφο στο Κορδελιό. Μπράβος του Καραμπέρη θα με εκτελούσε εν ψυχρώ!» είχε δηλώσει χαρακτηριστικά ένας από τους βασικούς μάρτυρες κατηγορίας.


Dark Buddha Rising – Inversum (Neurot Recordings) – Against the silence\nPosted by againstthesilence on 18 November 2015\nΚάποιες φορές το αυτί σου ακούει ένα δίσκο και το μυαλό δουλεύει σε δυο ταχύτητες. Το συνειδητό και το υποσυνείδητο. Το μεν προσπαθεί να συγκεντρωθεί στη μουσική και το δε, αναπολεί, αφουγκράζεται, περιμένει. Και προκύπτει μια στιγμή όπου τα δύο κομμάτια συγκρούονται. Σε εκείνο το κλάσμα του δευτερολέπτου αντιστρέφονται στιγμιαία οι μουσικές εικόνες και το μυαλό κάνει ένα rewind μέχρι τη συνειδητή σου κατάσταση.\nΚάτι παρόμοιο συνέβη ακούγοντας τον δίσκο Inversum των Φιλανδών Dark Buddha Rising. Από την αργή εκκίνηση του “ESO” βρέθηκα στη κορύφωση του κομματιού. Αλλά σαν μάστορες στο είδος οι συγκεκριμένοι, ένα τέτοιο αποτέλεσμα ήταν αναμενόμενο. Ορθή επανάληψη για να γεμίσει και το κείμενο με αράδες. Η ψυχεδέλεια διακρίνεται με αγενή τρόπο σε όλο το κομμάτι. Η αργή, συρτή εισαγωγή ρίχνει την πρώτη φτυαριά και από κει και πέρα όλα αρχίζουν και μπαίνουν σε σειρά. Η ψυχεδελική ερωτικότητα της εισαγωγής δίνει πάσα μέσα από τα φίλτρα high speed κάμερας στην κοσμική μελωδία και στα αφελή μπάσα. Το υπόβαθρο παραμένει σταθερό, αλλά κάπου εκεί αρχίζει η διαστροφή με τις απόκοσμες φωνές και τη παραμόρφωση κιθάρας. Δειλά ξεπροβάλει η drone/doom ακουστική. Η εισαγωγή ψέλνει πάνω από το πτώμα της σε άτονους ρυθμούς. Η επόμενη μετάβαση βρίσκει κόφτη στα drone σημεία. Ο όγκος του κομματιού μεγαλώνει καθώς προχωρά. Το ερωτικό λίκνισμα πλέον έχει μετατραπεί σε αυτισμό. Και λίγο πριν το τέλος του κομματιού, διακρίνεις πάντρεμα σε ότι άκουσες πριν με ακόμα ένα στοιχείο. Οι κιθάρες πιο καθαρές και λιγότερο βρώμικες. Το κάθε σημείο δίνει πάτημα για το επόμενο και μαζί του παίρνει και την ουσία του προηγούμενου.\nΤο “EXO” χαρακτηρίζεται από αντίθεση. Η άβυσσος του κομματιού βγάζει κόντρα στον τίτλο. Η εισαγωγή εξαπατά με την καθαρότητα και την αφαίρεση της ψυχεδέλειας σε σχέση με τον προκάτοχο του. Η γη που πατάς είναι το μπάσο της συνέχειας. Σεισμικό και σκοτεινό. Το υπόβαθρο είναι η αντιμεταθετική ιδιότητα του δίσκου. Αυτό + εκείνο = εκείνο+ Αυτό. Το κομμάτι ξερνά μαυρίλα. Η διαφορά με προηγούμενους δίσκους φαίνεται στη παραγωγή. Η ραχοκοκκαλιά τους παραμένει, αλλά οι ιστοί έχουν αλλάξει. Περιαυτολογούν για το σκοταδισμό τους μέσα από τη μπασόγραμμή και τα υποτονικά τύμπανα. Ο επαναλαμβανόμενος ρυθμός ζέχνει δυστοπία. Και λίγο πριν τελειώσει το κομμάτι (και ο δίσκος) η ένταση δυναμώνει. Κιθάρα στα πρόθυρα σκολίωσης και ένταση που ξέρεις ότι δεν θα κορυφωθεί ποτέ. Λίγο τέμπο ακόμα και μια φωνή από πίσω. Σκούρο μαύρο. Ισοβίτης της ακρόασης. Τα τελευταία τέσσερα λεπτά διαπράττουν μοιχεία. Πονηρές κιθάρες θυμίζουν το τελείωμα του προηγούμενου κομματιού και δεν το κρύβουν. Δεν είναι μοιχεία εντέλει γιατί δεν είναι μυστικό. Αγωνιώδες όγκος και ζοφερή φωνή.\nΤο στοίχημα το κέρδισαν. Η αμοιβάδα βγήκε παγανιά, μάταια όμως. Αντίστροφη φύση. Η αυλαία έπεσε για τον δίσκο. Το παραβολικό φως βραχυκύκλωσε και αναβοσβήνει στην κουρτίνα. Μόλις κατακαθίσει η σκόνη ακούγεται το χειροκρότημα.\nagainstthesilenceDark Buddha RisingichieInversumNeurot Recordings\nPrevious Post Oneohtrix Point Never – Garden Of Delete (warp)\nNext Post Siavash Amini – Subsiding (future sequence)


ΗΜΕΡΗΣΙΑ ΠΙΕΡΙΑΣ: ΛΗΣΤΕΣ ΤΗΣ ΙΣΤΟΡΙΑΣ-Φώτης Γιαγκούλας\nΛΗΣΤΕΣ ΤΗΣ ΙΣΤΟΡΙΑΣ-Φώτης Γιαγκούλας\nO Φώτης Γιαγκούλας ήταν θρυλικός Έλληνας λήσταρχος από το χωριό Μεταξάς Σερβίων.\nΠαιδικά χρόνια: Ο ληστής έμεινε ορφανός απο πολύ μικρός και έτσι δεν είχε ευκαιρίες για μια καλή ζωή. Έτσι η πείνα και η φτώχεια τον έφεραν αντιμέτωπο με μικρό αδικήματα όπως η ζωοκλοπή. Πολλοί συγχωριανοί του τον κατηγορούσαν και τον χτυπούσαν ακόμα και χωρίς να φταίει και έτσι σε ηλικία 17-18 χρονών μετακόμισε στο γειτονικό χωριό Πολύρραχό όπου εργάστηκε ως βοσκός.\n1917: Ο Φώτης Γιαγκούλας βγαίνει στο ''κλαρί ''και σε ηλικία περίπου 20 ετών παίρνει τα βουνά και αρχίζει τη ληστρική ζωή. Οι λόγοι είναι αμφιλεγόμενοι. Ένας από αυτούς αναφέρει ότι μετά από παρεξήγηση για τα βοσκοτόπια ο Γιαγκούλας σκότωσε τον άλλον βοσκό με τα χέρια του. Μία άλλη εκδοχή αναφέρει για έγκλημα τιμής όταν κάποιος αξιωματικός της χωροφυλακής παρενοχλούσε κάποια ξαδέρφη του και ο Φώτης τον κυνήγησε ως την Αθήνα και τον έσφαξε μπροστά από τα ανάκτορα. Η αλήθεια δεν ξεχωρίζει από το μύθο σε αυτό το σημείο της ιστορίας.\nΙούλιος 1920: O λήσταρχος επικηρύσσεται για 20.000 Δραχμές και ξεκινάει η καταδίωξη του.\n19 Αυγούστου 1920:Μετά από πληροφορίες στα Καταδιωκτικά Αποσπάσματα ο Γιαγκούλας τραυματισμένος στην ωμοπλάτη συλλαμβάνεται σε περιοχή ανάμεσα από τα χωριά Ράχοβο και Καλτάδες. Δωσίλογος φαίνεται να είναι κάποιος χωριανός με το όνομα Σούλιος στον οποίο ανέφερε χαρακτηριστικά ο Γιαγκούλας '' Αν γλυτώσω θα σε κάνω 40 κομμάτια''\nΑπόδραση: Μετά τη σύλληψη ο ληστής μεταφέρθηκε στις φυλακές Αίγινας και λίγο μετά αποφασίστηκε η μεταγωγή του με τραίνο στις φυλακές του Γεντί Κουλέ. Κατά τη μεταφορά του παρά την παρουσία 2 χωροφύλακες και σιδεροδέσμιος κατάφερε να αποδράσει και ενώ το τρένο βρισκόταν εν κίνηση στην κοιλάδα των Τεμπών. Για 8 μέρες κυκλοφορούσε ελεύθερος αλλά σιδεροδέσμιος. Καθώς έφτασε με τα πόδια στα χωριά της Κοζάνης κατάφερε να ελευθερωθεί από τις αλυσίδες. Μετά από αυτήν την απόδραση ο λαός τον αγάπησε καθώς εξευτέλισε τις διωκτικές αρχές.\nΕπιστροφή στη ληστρική ζωή: Η ληστρική ζωή ήταν μονόδρομος πλέων για το Φώτη. Συγκρότησε συμμορία με τον Θωμά Γκαντάρα και φρόντισε να κλείσει όλες τις παλιές υποθέσεις. Ετσι αρχικά έστησε καρτέρι θανάτου στην ομάδα του Σουλιου που τον είχε προδώσει. Αν και η ομάδα του Σουλιου υπερτερούσε αριθμητικά τους αιφνιδίασε και τεμάχισε με την παρδάλα του τον Σούλιο. Του έκοψε τα χέρια τα αυτιά και το κεφάλι. Δεν έκανε κακό σε κανέναν από τους υπόλοιπους της ομάδας παρά μόνο τους διέταξε να πάνε στα χωριά και να διαδώσουν το νέο της δολοφονίας.\nΟι αγαθοεργίες: Ο ληστής χρηματοδότησε με μεγάλο χρηματικό ποσό τον ιερέα του χωριού για την ανέγερση ενός ναού. Ο Φώτης προειδοποίησε τον παπά ότι αν καταχραστούνε τα χρήματα του και το έργο δεν πραγματοποιηθεί θα τον σκοτώσει. 1 χρόνο μετά το έργο δεν είχε ολοκληρωθεί καθώς τα χρήματα καταχράστηκαν από τον παπά και τον Πάρεδρο του χωριού και έτσι ο Γιαγκούλας τους έσφαξε και τους 2. όπως αναφέρεται ο ληστής χρηματοδότησε την κατασκευή περίπου 20 εξωκλήσια στο χωρίο του τον εταξά και στα περίχωρα. Επίσης ανάμεσα στις αγαθοεργίες του αναφέρονται χρηματοδοτήσεις κτηνοτρόφων, προίκισμα φτωχών κοριτσιών και οικονομική βοήθεια σε φτωχές οικογένειες.\n1924: Ο γιατρός Νικολαίδης ζητά δημιουργία σταθμού χωροφυλακής στα χωρία του Γιαγκούλα κάτι που θεωρήθηκε προσβολή για την συμμορία του Φώτη. Έτσι τον απήγαγαν μαζί με τον αδερφό του και ζήτησαν λύτρα 200.000 δραχμές ως λύτρα. Ο Γιαγκούλας είπε στον Νικολαίδη ''Άκουσε Νικολαίδη. Θέλουμεν 200.000 για τον ιόν σου τον Αριστόδημον και 100.000 για τον γιατρό που θα ιδούμε αν θα ζήσει''. Τελικά\nο γιατρός αποκεφαλίστηκε μπροστά στους χωρικούς. Ο Γιαγκούλας έβγαλε έναν σύντομο λόγο πριν αποκεφαλίσει τον γιατρό και είπε '' Εμείς δεν πειράξαμε κανέναν στο χωριό αυτό, αλλά ο γιατρός είναι ένα με τα αποσπάσματα για να μας ξεπαστρέψει. Αυτό θα μας το πληρώσει όπως πληρώνουν όλοι οι προδότες'' και με δύο χτυπήματα στο λαιμό του αποκόπτει το κεφάλι από το υπόλοιπο σώμα.\nΟ Αστυφύλακας Αποστόλου: Ήρθε στα Σέρβια με σκοπό να εξοντώσει τον Γιαγκούλα και δήλωνε συνέχεια πως θα τον εξοντώσει όμως όταν πήγε να εξετάσει ένα έγκλημα στην Τσαπουρνιά μαζί με 3 άντρες του ο Γιαγκούλας του έστησε καρτέρι και αφού τους αφόπλισε σκότωσε τον Αποστόλου και έδιωξε τους άλλους 3 και τους είπε να διαδώσουν τα γεγονότα πως ο Γιακγούλας σκότωσε τον χωροφύλακα Αποστόλου.\n20/αρτίου/1925: Σε δημοσίευα της εφημερίδας ΣΚΡΙΟ της εποχής ο Γιαγκούλας αναφέρεται ''ο αιματηρός ληστής μεταβάλλεται ως προστάτης των τυρανουμένων''. άναφέρεται οτι σε πολλά σπίτια δίπλα από το καντηλάκι και τις φωνές των αγίων υπήρχε και φωτογραφία του Φώτη για να τον έχει ο θεός καλά.\nΗ αγάπη για την ωραία ζωή: ο Γιαγκούλας ανέκαθεν αγαπούσε την ωραία ζωή και τις γυναίκες. Του άρεσε να πηγαίνει στα κοσμικά κέντρα καθώς αναφέρεται ότι ταξίδευε ακόμα και στην Ευρώπη με ψεύτικη ταυτότητα με το όνομα Νικόλας Σκλίπας με κυρίες της ελίτ της Αθήνας. Συνήθιζε να υπογράφει στα γαλλικά και να ζητά τα λίτρα σε δολάρια. Μιας και ήταν ωραίος άντρας και ευρηματικό μυαλό κατάφερνε να προσεγγίζει εύκολα τις γυναίκες που τον ενδιέφεραν από όποια κοινωνική τάξη και αν προερχόταν. Αναφέρεται ότι κυκλοφορούσε στην Αθήνα με ρούχα της χωροφυλακής όπως και ότι κυκλοφορούσε με την πλούσια Κηφησιώτησα Βιβη Κυράση με την οποία λέγεται ότι πήγανε μαζί στο Παρίσι. μάλιστα του άρεσε να εξευτελίζει της αρχές. Αναφέρεται ότι μια φορά έτρωγε σε ταβέρνα δίπλα από τους αστυνομικούς της χωροφυλακής χωρίς να γίνει αντιληπτός και μάλιστα συμμετείχε σε συζήτηση για τη σύλληψη του. Κατά την αποχώρηση του ο Φώτης άφησε σημείωμα κάτω από το πιάτο ''βασιλεύς των ωραίων Φώτης Γιαγκούλας'' μόλις το έμαθαν αυτό οι χωροφύλακες έφυγαν εξευτελισμένοι.\n1925 Η αρχή του τέλους: Το κράτος παίρνει αυστηρά μέτρα κατά των ληστών και εξορίζει ολόκληρα χωρία μόνο και μόνο με την υποψία ότι ίσως υποθάλπουν τους ληστές. Στη συνέχεια ο δικτάτορας Πάγκαλος έστρεψε τον έναν ληστή εναντίων του άλλου καθώς έθεσε νόμο ότι όποιος ληστής φέρει το κεφάλι άλλου ληστή θα κέρδιζε τη ζωή του αλλά και αμνηστία. έτσι οι κλέφτες άρχισαν να αλληλοεξουδετερώνονται. Τότε αναφέρεται ότι η χωροφυλακή άλλα και οι κυνηγοί κεφαλιών έκαναν καθημερινά κατάχρηση εξουσίας χτυπώντας αλύπητα χωρικούς. έτσι ο Γιαγκούλας απομακρύνθηκε από όλους γιατί δεν εμπιστευόταν κανέναν. ετά από αρκετό καιρό μοναχικής ληστρικής ζωής συνέχισε ε την συμμορία του Πάντου Μπαμπάνη.\nΗ απαγωγή ράπτη: ο Γιακούλας λέγεται ότι είχε σχεδιάσει την έξοδο στην Αυστραλία αλλά χρειαζόταν χρήματα και για αυτό οργάνωσε την απαγωγή 2 νεαρών αντρών της οικογένειας Ράπτη μιας πλούσιας οικογένειας φοιτητών από τον Τύρναβο. απήγαγε τα 2 παιδιά και ζήτησε για την απελευθέρωση του 1.000.000 δραχμές ως λύτρα.\n19 Σεπτεβρίου 1925: Όπως σε όλες της ιστορίες ρ ηρώων και εδώ βρέθηκε κάποιος προδότης ό οποίος γλυκάθηκε από τα χρήματα που υποσχόταν η επικήρυξη για την συμμορία και εκμεταλλεύτηκε την εμπιστοσύνη που του έδειχνε ο Γιαγκούλας και αντί να το γράμμα να καταλήξει στην οικογένεια Ράπτη κατέληξε στην Αστυνομία. Έτσι ε επικεφαλής τον προδότη Γκόρτζο τους πήγε στο λημέρι της συμμορίας στην θέση Κλευτόβρυση Ολύμπου. Επικεφαλής της επιχείρησης ήταν ο αρχιφύλακας Πετράκης.\n20 Σεπτεμβρίου 1925: Οι ληστές όταν αντιλήφθηκαν το απόσπασα βγήκανε από τη σπηλιά και πήραν θέση μάχης. Οι ληστές ήταν 4 και τα καταδιωκτικά αποσπάσματα 32. Περίπου μισή ώρα πριν τον θάνατο του Φώτη ο Πετράκης πέτυχε το όπλο του Γιαγκούλα και το κατέστρεψε. Τότε ο Γγιαγκούλας φώναξε ''Ωχ'' τότε ο χωροφύλακας Πετράκης νομίζοντας ότι τραυμάτισε τον Γιαγκούλα φώναξε ''τον έφαγα'' τότε ο Γιαγκούλας σηκώθηκε σήκωσε τη φουστανέλα του και φώναξε ''μου κλάσατε τα αρχίδια κύριε μοίραρχε''. έπειτα από λίγη ώρα ο λήσταρχος Πάνος Μπαμπανης τραυματίστηκε και φώναξε τον Φώτη για βοήθεια ο οποίος τον πήρε στην πλάτη αλλά κατά την φυγή του τραυματίστηκε και αυτός. Η συμπλοκή που κράτησε 8 ώρες με χωροφύλακες στην περιοχή Κλεφτόβρυση του Ολύμπου στα 2500μ περίπου. Το τέλος της μάχης βρήκε νεκρό τον Φώτη Γιαγκούλα και Πάνο Μπαμπάνη. Επίσης, σκοτώθηκε ο λήσταρχος Τσαμήτρας και ο χωροφύλακας Κωνσταντίνος Σαλιώρας. Ο μόνος επιζών λήσταρχος Λεωνίδας Μπαμπάνης πρόλαβε και σκότωσε τον έναν και τραυμάτισε τον άλλον όμηρο τηρώντας τον ληστρικό νόμο που αναφέρει πως οι αιχμάλωτοι θανατώνονται όταν καταδιώκονται από καταδιωκτικά αποσπάσματα. Τα κεφάλια των ληστών εκτέθηκαν σε κοινή θέα στην Κατερίνη, επάνω σε ένα κοντάρι μπροστά στο κτήριο του δικαστηρίου για να φοβίσουν έτσι τον κόσμο. Οι ληστές ήταν επικηρυγμένοι με τα παρακάτω ποσά. Φώτης Γιαγκούλας: 600.000 Πάντος Μπαμπανης: 400.000 Τσιαήτρας: 50.000 Λεωνίδας παμπάνης: 150.000 για αυτό και οι διώκτες τους ανταμείφθηκαν πλουσιοπάροχα.


Αυτά είναι τα πιο ασυνήθιστα μέρη που κατασκευάστηκαν γήπεδα - Ηλεία Οικονομία\nΑυτά είναι τα πιο ασυνήθιστα μέρη που κατασκευάστηκαν γήπεδα\nΣυνήθως όλα τα γήπεδα (ποδοσφαίρου, μπάσκετ, τένις) κατασκευάζονται κοντά ή μέσα σε μια κατοικημένη περιοχή έτσι ώστε να έχουν εύκολη πρόσβαση όσοι θέλουν να τα επισκεφτούν. Αν ψάξετε όμως πολύ καλά θα ανακαλύψετε μερικά που βρίσκονται στους πιο παράξενους, στους πιο ασυνήθιστους χώρους! Στη συνέχεια ακολουθούν 12 τέτοια παραδείγματα..\n1. Coeur d’Alene Course Golf Resort, Ηνωμένες Πολιτείες της Αμερικής\nΤο Coeur d’Alene Resort είναι ένα πολυτελές θέρετρο στο Coeur d’Alene, του Αϊντάχο. Βρίσκεται στη βόρεια όχθη της λίμνης Coeur d’Alene και διαθέτει μαρίνα, συνεδριακές εγκαταστάσεις, σπα, καθώς και ένα αξιοσημείωτο γήπεδο γκολφ ( το μοναδικό κινητό καταπράσινο νησί στον κόσμο).\n2. Eidi Στάδιο, Νήσοι Φερόες\nΤο Eidi Stadium βρίσκεται μόλις λίγα μέτρα από τον Ατλαντικό Ωκεανό και είναι το σπίτι αρκετών ομάδων ποδοσφαίρου των Νήσων Φερόε.\nΤο γήπεδο βρίσκεται στο Eidi – ένα χωριό στο βορειοδυτικό άκρο του Eysturoy. Το όνομά της πόλης σημαίνει «ισθμός» στη γλώσσα των Νήσων Φερόε και έχει πληθυσμό 669 κατοίκους.\n3. Γήπεδο τένις στο Burj Al Arab, Ηνωμένα Αραβικά Εμιράτα\nΤο υψηλότερο γήπεδο τένις στον κόσμο βρίσκεται στο τέταρτο υψηλότερο ξενοδοχείο που έχει κατασκευαστεί ποτέ, στο Burj al-Arab στο Ντουμπάι. Το γήπεδο του τένις είναι κυκλικού σχήματος και όταν δεν χρησιμοποιείται γι αγώνα λειτουργεί ως ελικοδρόμιο.\nΤο ακριβές ύψος του γηπέδου τένις δεν είναι γνωστό. Το ύψος του ξενοδοχείου όμως είναι 321 μέτρα και το γήπεδο βρίσκεται πολύ κοντά στην κορυφή.\n4. Float, Marina Bay, Σιγκαπούρη\nΤο «Float at Marina Bay», είναι απολαυστικό ακόμη και από τις φωτογραφίες. Είναι το μοναδικό γήπεδο στον κόσμο που κυριολεκτικά επιπλέει. Με 120 μέτρα μήκος και 83 μέτρα πλάτος είναι η μεγαλύτερη πλωτή σκηνή στον κόσμο. Βρίσκεται στην παραλία Marina Reservoir και μπορεί να φιλοξενήσει 30.000 άτομα.\n5. Ski Dubai, Ηνωμένα Αραβικά Εμιράτα\nΈνα χιονοδρομικό κέντρο στη μέση της ερήμου; Ναι, όσο και αν μοιάζει απίθανο. Το Ski Dubai είναι ένα εσωτερικό χιονοδρομικό κέντρο 22.500 τετραγωνικών μέτρων. Είναι μέρος του Mall of the Emirates, ενός από τα μεγαλύτερα εμπορικά κέντρα στον κόσμο και βρίσκεται στο Ντουμπάι, στα Ηνωμένα Αραβικά Εμιράτα.\n6. Γήπεδο Ποδοσφαίρου σε ταράτσα, Ιαπωνία\nΈνα γήπεδο ποδοσφαίρου στην ταράτσα ενός κτιρίου; Γιατί όχι! Βρίσκεται στην κορυφή του πολυκαταστήματος Tokyu Toyoko δίπλα στο σταθμό Shibuya. Το Adidas Futsal άνοιξε το 2001, στο πλαίσιο της προετοιμασίας της χώρας για το Παγκόσμιο Κύπελλο.\n7. Ότμαρ Χίτσφελντ Στάδιο, Ελβετία\nΣκαρφαλωμένο στο βουνό, λίγο έξω από το κέντρο του Zermatt και πάνω από την κοιλάδα του Saastal, περίπου 2.000 μέτρα πάνω από την επιφάνεια της θάλασσας, βρίσκεται το υψηλότερο γήπεδο στην Ευρώπη. Πρόκειται για το Ottmar Hitzfeld Stadium, ένα στάδιο όπου οι παίκτες, το προσωπικό αλλά και οι θεατές φτάνουν σε αυτό με τελεφερίκ από το κοντινό χωριό Stalden.\n8. Igraliste Batarija, Κροατία\nΤο Batarija είναι ένα γήπεδο ποδόσφαιρο στο Trogir, στην Κροατία, και φιλοξενεί την HNK Trogir. Το σημείο στο οποίο βρίσκεται είναι μοναδικό στον κόσμο γιατί βρίσκεται ανάμεσα σε δύο προστατευόμενα μνημεία: Το κάστρο Kamerlengo και τον πύργο του Αγίου Μάρκου.\n9. Κεκλιμένο Στάδιο, Ουκρανία\nΗ βαρύτητα δεν είναι ο καλύτερος φίλος των παικτών σε αυτή την ομάδα. Βρίσκεται στην περιφέρεια Zakarpattia, στο δρόμο προς την πόλη Uzhgorod της Ουκρανίας.\n10. Grand Court, Ηνωμένες Πολιτείες της Αμερικής\nΤο Grand Central Terminal είναι ένας από τους πιο διάσημους σταθμούς στον κόσμο. Βρίσκεται στο κέντρο του Μανχάταν στη Νέα Υόρκη και στο πλαίσιο της προσπάθειας της ομοσπονδίας Σκουός να κάνει περισσότερο γνωστό το άθλημα, έχει φιλοξενήσει αγώνες με μεγάλη επιτυχία.\n11. Ice Uummannaq, Γροιλανδία\nΔεν πρόκειται για φάρσα. Υπάρχει γήπεδο γκολφ στους πάγους της Γροιλανδίας. Το πρωτάθλημα World Ice Golf πραγματοποιείται κάθε χρόνο από το 1997, στο Uummannaq, στην Γροιλανδία κάθε Μάρτιο, 600 χιλιόμετρα βόρεια του Αρκτικού Κύκλου. Το Uummannaq είναι το βορινότερο γήπεδο γκολφ στον κόσμο και είναι σχεδιασμένο εξ ολοκλήρου στους πάγους.\n12. Τόρνιο Golf Club, Φινλανδία / Σουηδία\nΤο Green Zone ή Tornio Golf Club είναι ίσως το μοναδικό γήπεδο γκολφ με 9 τρύπες σε μία χώρα, την Φινλανδία, και 9 σε μια άλλη, την Σουηδία!


Ο Kanye Wests Ye έχει ενημερωθεί - Νέα | Ιούλιος 2022\nΚύριος >> Νέα >> Ο Kanye Wests Ye έχει ενημερωθεί\nΟ Kanye Wests Ye έχει ενημερωθεί\nΝαί , που κυκλοφόρησε τον Ιούνιο μετά από διχασμένες αντιδράσεις, είναι ήδη ο πιο αδύναμος (μακράν) σύνδεσμος στην κατά τα άλλα ανέγγιχτη δισκογραφία του Κάνιε Γουέστ. Τώρα, μια προφανής ενημέρωση στο άλμπουμ των επτά κομματιών μπορεί να το έκανε ακόμη πιο αδύναμο.\nΩς έξυπνοι ακροατέςεπεσήμανεστο RedditandKanyeToThe, Τετάρτη, η πιο αξιοσημείωτη αλλαγή μπορεί να βρεθεί στο άνοιγμα άλμπουμ «Σκέφτηκα να σε σκοτώσω». Όπως θυμάστε, αυτό το καλοκαίρι έφερε είδηση ότι ο Γουέστ φέρεται να έχει επανατοποθετήσει το «Fr3sh» του Kareem Lotfy στο κομμάτι. Σε μια δήλωση γύρωΝαίΈκδοση, ο επικεφαλής της ετικέτας Pan, Bill Kouligas, χαρακτήρισε τον West ως τον 'απόλυτο ναρκισσιστή'.\nΟ μηχανικός του studio Adam Wolperthas επιβεβαίωσε ότι ένα δείγμα αφαιρέθηκε και σημείωσε ότι ολόκληρο το άλμπουμ έχει λάβει ένα «καθαρισμένο» νέο μείγμα.\nΑν σώσατεΝαίστη βιβλιοθήκη της Apple Music (ή άλλης υπηρεσίας ροής), θα χρειαστεί να κατεβάσετε ξανά το άλμπουμ για να ακούσετε τις αλλαγές. Σε ορισμένες περιπτώσεις, οι χρήστες ανέφεραν ότι βλέπουν τώρα τρεις διαφορετικές εκδόσεις τουΝαίσχετικά με τις υπηρεσίες ροής: ένα καθαρό και δύο ρητά, ένα με τη νέα μίξη και τροποποιημένο «Σκέφτηκα να σε σκοτώσω».\nΓια διάφορους λόγους, ο West χρησιμοποίησε τη μέθοδο επεξεργασίας μετά την κυκλοφορία στο παρελθόν, πιο γνωστή κατά τη διάρκεια τουΠάμπλοήταν.\nΤη στιγμή που γράφτηκε αυτό, ο ίδιος ο Γουέστ δεν είχε σχολιάσει δημόσια τοΝαίεκσυγχρονίζω.\nΠώς να χρησιμοποιήσετε την ενέργεια φωτός για καλό Feng Shui\nΠόσα χρήματα θα ξοδέψετε μετακομίζοντας σε ένα νέο σπίτι;\nΔιακόπτης στάθμης νερού πλυντηρίου ge\nεπάνω αεριζόμενο ένθετο τζακιού αερίου\nΕπίδειξη αντίκες και υπαίθρια αγορά στο αεροδρόμιο Stormville


Laeta: Αυγούστου 2015\nΑποσπάσματα από το βιβλίο : «Βασιλιάς, Πολεμιστής, Μάγος, Έραστής – Ανακαλύπτοντας εκ νέου τα Αρχέτυπα του Ώριμου Ανδρισμού» των Robert L. Moore & Douglas Gilette.\nΑφιερωμένο στους άνδρες που μας έλειψαν πολύ.\nΗ ψυχολογία του αγοριού\n«Η Πατριαρχία δεν αντιπροσωπεύει τον βαθύ και στέρεα δομημένο ανδρισμό. Ο αληθινός ανδρισμός δεν είναι βίαιος – δεν κακομεταχειρίζεται τίποτα. Η Πατριαρχία είναι ο εκφραστής του ανώριμου αρσενικού. Αντιπροσωπεύει την εικόνα της Ψυχολογίας του Αγοριού και, εν μέρει, την παθολογική πλευρά ή τη Σκιά της, και εκφράζει το καθυστερημένο αρσενικό που έχει καθηλωθεί σε επίπεδα ανωριμότητας.\nΗ Πατριαρχία κακοποιεί και τον ολοκληρωμένο ανδρισμό και την ολοκληρωμένη θηλυκότητα. Όσοι έχουν παγιδευτεί στις δομές και τη δυναμική της επιδιώκουν να επιβάλουν – φανερά ή κρυφά – την εξουσία τους και στις γυναίκες αλλά και στους άνδρες. Η Πατριαρχία στηρίζεται στον φόβο – τον φόβο του αγοριού ή του ανώριμου αρσενικού για τις γυναίκες, σίγουρα, αλλά και για τους άνδρες. Τα αγόρια φοβούνται τις γυναίκες. Φοβούνται, όμως, και τους πραγματικούς άνδρες.»\n«Συχνά ακούμε να λένε για έναν άνδρα ότι «δεν ξέρει τι του γίνεται». Σε βαθύτερο επίπεδο, αυτό σημαίνει ότι δεν βιώνει και δεν μπορεί να βιώσει τις βαθιές συνεκτικές δομές της φύσης του. Είναι κατακερματισμένος. Τα διασπασμένα κομμάτια που συνθέτουν την προσωπικότητά του είναι ασύνδετα μεταξύ τους και, το χειρότερο, ζουν τη δική τους σχεδόν αυτόνομη και συχνά χαοτική ζωή. Ο άνδρας που «δεν ξέρει τι του γίνεται», είναι εκείνος που, κατά πάσα πιθανότητα, δεν είχε την ευκαιρία να υποστεί κάποια μυητική διαδικασία που θα τον οδηγούσε στα θεμέλια του ανδρισμού του. Παρέμεινε αγόρι – όχι από δική του επιλογή, αλλά επειδή κανείς ποτέ δεν τον δίδαξε πώς να μεταμορφώνει τις αγορίστικες ενέργειες σε ανδρικές, και κανείς ποτέ δεν του έδειξε πώς να βρίσκει άμεση πρόσβαση στη θεραπευτική εμπειρία του εσωτερικού κόσμου των ανδρικών δυνατοτήτων.»\n«Ο σύγχρονος πολιτισμός αντιμετωπίζει με συγκατάβαση – σχεδόν συμπάθεια – την ανωριμότητα. Είναι αλήθεια ότι το «αγόρι» που όλοι κλείνουμε μέσα μας, όταν αυτό κατέχει τη σωστή θέση στη ζωή μας, είναι η πηγή της χαράς, του παιχνιδιού, της ευχαρίστησης, της ενέργειας και του ανοιχτού μυαλού, γιατί είναι πάντα δεκτικό στο μέλλον και την περιπέτεια. Υπάρχει, όμως, και ένα άλλο είδος παιδικότητας, ο παιδισμός, που παραμένει εσαεί νηπιακός, δεν εξελίσσεται ποτέ και διαρκώς παρεμβαίνει τόσο στις ενδοψυχικές όσο και στις διαπροσωπικές σχέσεις μας, τη στιγμή που απαιτείται από εμάς ωριμότητα.»\n«Όλες οι ανώριμες ανδρικές ενέργειες συνδέονται στενά και σε υπερβολικό βαθμό, θετικό ή αρνητικό, με το αρχέτυπο της Μητέρας, ενώ, συγχρόνως, πάσχουν από έλλειψη βιωμάτων του στοργικού και ώριμου ανδρισμού. Παρ’όλα αυτά, ακόμα και στην περίπτωση που το αγόρι, στο οποίο το Οιδιπόδειο Παιδί ασκεί ισχυρή αρχετυπική επιρροή, έχει βιώσει ελλειπώς το πρότυπο του στοργικού ανδρισμού, δεν παύει να έχει πρόσβαση στις θετικές ιδιότητες του αρχετύπου. Αυτό είναι εφικτό επειδή το οιδιπόδειο παιδί διαπνέεται από δέος, έχει το απαιτούμενο πάθος και εκτιμά βαθιά την επικοινωνία με τον εσώτερο εαυτό του και με κάθε τι γύρω του. Είναι εγκάρδιο, συμπονετικό και δημιουργεί ισχυρούς δεσμούς. Επίσης, λόγω της στενής σύνδεσης με τη μητέρα (την πρωταρχική σχέση), εμφανίζονται σε αυτό τα πρώτα δείγματα πνευματικότητας. Το αίσθημα της μυστικής σύνδεσης και αμοιβαίας σχέσης των πάντων που το χαρακτηρίζει, πηγάζει από τη βαθειά λαχτάρα του για την απέραντα στοργική, την απέραντα καλή, την αιώνια ωραία Μητέρα.\nΕκείνη η Μητέρα δεν είναι η δική του θνητή μητέρα που, τις περισσότερες φορές, αναπόφευκτα, θα απογοητεύσει την ανάγκη του για τέλεια ή αιώνια αγάπη και φροντίδα. Η Μητέρα, την παρουσία της οποίας διαισθάνεται πέρα από αυτήν της δικής του μητέρας και πέρα από τη συγκίνηση και την ομορφιά του κόσμου (εκείνο που οι Έλληνες αποκαλούσαν Έρωτα), είναι εκείνη που βιώνει στα δικά του βαθιά συναισθήματα και στις εικόνες της εσωτερικής του ζωής. Είναι η Μεγάλη Μητέρα – η Μεγάλη Θεά, με τις χιλιάδες εκφράσεις, που συναντάμε στους μύθους και τους θρύλους όλων των πολιτισμών σε όλες τις εποχές.»\n«Συχνά η ομορφιά και η οδύνη της αναζήτησης για την τέλεια ένωση με τη Μητέρα, τον παγιδεύει σε περιπέτειες από γυναίκα σε γυναίκα. Καμία, όμως, θνητή γυναίκα δεν μπορεί να τον ικανοποιήσει, γιατί αυτό που πραγματικά αναζητά είναι η αθάνατη Θεά. Σε αυτή την περίπτωση έχουμε το σύνδρομο του Δον Ζουάν. Το οιδιπόδειο παιδί, με τις διογκωμένες αξιώσεις του εγώ, που υπερβαίνουν τα όρια του επιτρεπτού για τους θνητούς, δεν μπορεί να μείνει πιστό σε μια μόνο γυναίκα.»\n«ο Γυιός της Μαμάς θέλει να παραμείνει ως έχει, όπως συμβαίνει με όλες τις ανώριμες ενέργειες. Δεν ενδιαφέρεται να κοπιάσει για να έλθει σε πραγματική ένωση με μια θνητή γυναίκα και να αντιμετωπίσει όλα εκείνα τα πολύπλοκα συναισθήματα που συμβαίνουν σε μια αληθινή σχέση. Δεν επιθυμεί να αναλάβει καμία τέτοια ευθύνη.»\n«Όπως συμβαίνει με όλα τα ανώριμα ανδρικά αρχέτυπα, ο Ήρωας είναι κι αυτός υπερβολικά δεμένος με τη Μητέρα, με τη διαφορά ότι αυτός αισθάνεται την ακατανίκητη παρόρμηση να Την ξεπεράσει. Είναι παγιδευμένος σε μια πάλη μέχρι θανάτου με το θηλυκό στοιχείο. Επιθυμεί να το κατακτήσει για να επιβεβαιώσει τον ανδρισμό του. Οι μεσαιωνικοί θρύλοι που μιλούν για ήρωες και δεσποσύνες, ποτέ δεν μας λένε τι έγινε τελικά, αφ’ότου ο ήρωας σκότωσε τον δράκο και παντρεύτηκε την πριγκίπισσα. Ποτέ δε μαθαίνουμε πως εξελίχθηκε ο γάμος τους, διότι ο Ήρωας, ως αρχέτυπο, δεν ξέρει τι να την κάνει την πριγκίπισσα άπαξ και την κερδίσει. Δεν ξέρει πώς να φερθεί όταν τα πράγματα επιστρέφουν στη φυσιολογική ροή τους.\nΗ πτώση του ήρωα έγκειται στο ότι ούτε ξέρει ούτε αποδέχεται τα ανθρώπινα όριά του. Απλούστατα, δεν συνειδητοποιεί ότι είναι θνητός. Η άρνηση του θανάτου – η υπέρτατη οριοθέτηση του ανθρώπινου βίου – είναι η ειδικότητά του.\nΣ’αυτό το σημείο, θα ήταν σκόπιμο να αναλογιστούμε λίγο και την ηρωϊκή φύση του Δυτικού πολιτισμού μας. Κύριο μέλημα φαίνεται να είναι, όπως συχνά ακούμε, η «κατάκτηση» της φύσης, η χρησιμοποίηση και η εκμετάλλευσή της. Η ρύπανση και η καταστροφή του περιβάλλοντος αποτελούν τις πιο εμφανείς τιμωρίες για ένα τόσο χυδαίο και ανώριμο «μέλημα». Στο ίδιο πνεύμα, ο τομέας της Ιατρικής βασίζεται στην κρυφή ιδέα ότι η ασθένεια και κατ’ επέκταση ο ίδιος ο θάνατος μπορούν να εξαλειφθούν με τη βοήθεια της επιστήμης. Με λίγα λόγια, η σύγχρονη κοσμοθεωρία εμφανίζει εξαιρετική δυσκολία στην αποδοχή των ανθρώπινων ορίων. Όταν δεν γνωρίζουμε τα πραγματικά μας όρια, γινόμαστε αλαζόνες και, αργά ή γρήγορα, θα πρέπει να λογοδοτήσουμε γι αυτό.»\nΗ ψυχολογία του άνδρα\n«Οι αρχαίοι λαοί σπάνια γκρέμιζαν κτήρια που είχαν χτιστεί στο παρελθόν. Όμοια με εκείνους, εμείς δεν θέλουμε να κατεδαφίσουμε τις πυραμίδες της νεότητας διότι είναι και θα παραμείνουν παντοτινά πηγές δύναμης και δίοδοι προς την ενέργεια του αρχέγονου παρελθόντος μας. Πρέπει, όμως να στρωθούμε στη δουλειά και να πλακοστρώσουμε από την αρχή τα παλιά μονοπάτια και σκαλοπάτια. Πρέπει να χτίσουμε πέτρα – πέτρα το οικοδόμημα του ώριμου ανδρισμού, μέχρι να μπορέσουμε, τελικά, να σταθούμε στο ψηλότερο σκαλί, στην κορυφή, και να επιθεωρήσουμε το βασίλειό μας ως «Άρχοντες των Τεσσάρων Τεταρτημορίων» και κύριοι του οίκου μας.\nΥπάρχουν ορισμένες τεχνικές που μπορούμε να χρησιμοποιήσουμε για την επίτευξη αυτού του στόχου: η ανάλυση των ονείρων, η επανείσοδος σε αυτά και η διορθωτική τροποποίησή τους, η ενεργητική φαντασία – κατά την οποία το εγώ έρχεται σε διάλογο με τις εσωτερικές ενεργειακές οντότητες, επιτυγχάνοντας έτσι πρόσβαση σε αυτές και συγχρόνως αποταύτιση από αυτές. Επίσης, η ψυχοθεραπεία σε όλες τις μορφές της, ο διαλογισμός πάνω στις θετικές πλευρές των αρχετύπων, η προσευχή, τα τελετουργικά μύησης με έναν πνευματικό γέροντα, οι ασκήσεις πνευματικής πειθαρχίας και άλλες μέθοδοι παίζουν πολύ σημαντικό ρόλο στη δύσκολη διαδικασία της μετάβασης από την ανώριμη εφηβεία στην ανδρική ωριμότητα.\nΟι τέσσερεις βασικές μορφές της ώριμης ανδρικής ενέργειας που προσδιορίσαμε είναι ο Βασιλιάς, ο Πολεμιστής, ο Μάγος και ο Εραστής. Όλες αναμειγνύονται και συμπλέκονται και, στις ιδανικές περιπτώσεις, εμπλουτίζουν η μια την άλλη. Ένας καλός Βασιλιάς είναι πάντα και Πολεμιστής και Μάγος και Εραστής. Το ίδιο ισχύει και για τις υπόλοιπες τρεις μορφές.\nΚαι οι ενέργειες του αγοριού, επίσης, επικαλύπτουν και βοηθούν η μια την άλλη, όπως έχουμε δει.»\n«Μπορούμε να πούμε ότι ο Βασιλιάς είναι το Θείο Παιδί, σε εξελιγμένη, έμπειρη, πολυσύνθετη και σοφή μορφή με τη διαφορά ότι όσο συμπαντικά ιδιοτελές είναι το Θείο Παιδί τόσο προσωπικά ανιδιοτελής είναι ο Βασιλιάς. Ο καλός Βασιλιάς είναι σοφός με το είδος της «σοφίας του Σολομώντος».\n«Το πλήρες ανεπτυγμένο αρχέτυπο του Βασιλιά, μέσα στην ανδρική ψυχή, χαρίζει τις αρετές της ορθής τάξης, του συνετού και λογικού σχεδιασμού, της συγκρότησης και, πάνω από όλα, του ήθους. Σταθεροποιεί το χαοτικό συναίσθημα και την ανεξέλεγκτη συμπεριφορά. Επικεντρώνει, εστιάζει και φέρνει γαλήνη. Η «γονιμότητα» και η εστίασή του εκπέμπουν σφρίγος, ζωντάνια και χαρά. Τροφοδοτεί και εξισορροπεί. Προασπίζει το αίσθημα της εσωτερικής τάξης και την ακεραιότητα της ύπαρξης και του σκοπού μας. Μας χαρίζει τη γαλήνια βεβαιότητα του ποιοι πραγματικά είμαστε και παρέχει ουσιαστική προστασία και σιγουριά στην αρσενική μας ταυτότητα. Αντικρίζει τον κόσμο με αυστηρό, αλλά καλωσυνάτο βλέμμα. Αναγνωρίζει τις αδυναμίες, τα προτερήματα και τις ικανότητες των άλλων. Τους τιμά και τους ενθαρρύνει. Τους προστατεύει και τους καθοδηγεί στον αγώνα για την πληρότητα της ύπαρξης. Δεν ζηλοφθονεί, επειδή είναι σίγουρος για την αξία του. Ανταμείβει και ενθαρρύνει τη δημιουργικότητα τη δική μας και των άλλων.»\n«Έχουμε ήδη αναφέρει την επιθετικότητα ως ένα από τα χαρακτηριστικά του Πολεμιστή. Αντίθετα από ό,τι πιστεύουμε, η επιθετικότητα συνιστά μια στάση που αφυπνίζει, ενεργοποιεί και παρακινεί. Μας ωθεί να περάσουμε στην επίθεση και να εγκαταλείψουμε την αμυντική ή «συγκρατημένη» στάση απέναντι στα καθήκοντα και τα προβλήματα της ζωής.»\n«Πως, όμως, ένας άνδρας που προσεγγίζει τον Πολεμιστή μπορεί να γνωρίζει τι είδους επιθετικότητα είναι κατάλληλη στην κάθε περίσταση; Θα το γνωρίζει αν διαθέτει καθαρή σκέψη και ικανότητα διάκρισης. Ο πολεμιστής είναι πάντα σε εγρήγορση, πάντα άγρυπνος. Ποτέ δεν υπνώττει στη ζωή. Γνωρίζει πώς να επικεντρώνει το μυαλό και το σώμα του. Όπως έλεγαν οι Σαμουράι «είναι πάντοτε παρών».\n«Εδώ έγκειται η διαφορά μεταξύ του Πολεμιστή και του Ήρωα. Ο άνδρας (ή το αγόρι) που προσεγγίζει το αρχέτυπο του Ήρωα, όπως έχουμε πει, δεν γνωρίζει τα όριά του, γιατί τρέφει τη ρομαντική ιδέα ότι είναι άτρωτος. Ο Πολεμιστής όμως, μέσω της διαύγειας της σκέψης προσδιορίζει ρεαλιστικά τις ικανότητες και τα όριά του σε κάθε περίπτωση.»\n«Πρωτίστως, ο Μάγος είναι το αρχέτυπο της επίγνωσης και της διαισθητικής αντίληψης αλλά της γνώσης όλων όσα δεν είναι άμεσα προφανή ή λογικοφανή. (…) Πολλοί ανθρώπινοι μάγοι, ανεξαρτήτως επαγγέλματος ή κοινωνικής θέσης (συμπεριλαμβανομένων και των αποκρυφιστών), χρησιμοποιούν συνειδητά τη γνώση και την τεχνική κατάρτισή τους για το καλό όλων. Προσεγγίζουν ορθά τον Μάγο και μετασχηματίζουν την ακατέργαστη, πρωτόγονη δύναμη για να την θέσουν στην υπηρεσία των άλλων. Αυτό κάνει και ο σαμάνος με τις ροκάνες, τα φυλακτά, τα βότανα και τα ξόρκια αλλά και οι ιατρικοί ερευνητές που αναζητούν θεραπείες για τις θανατηφόρες ασθένειες.»\n«Ο Μάγος λοιπόν, είναι το αρχέτυπο του στοχασμού και της περισυλλογής, συνεπώς είναι η ενέργεια της εσωστρέφειας. Όταν μιλάμε για εσωστρέφεια, δεν εννοούμε την ντροπαλότητα, τη δειλία και την ατολμία, αλλά την ικανότητα αποστασιοποίησης από τις εσωτερικές και τις εξωτερικές θύελλες και τη σύνδεση με τις βαθιές αλήθειες και να ενεργειακά αποθέματα μέσα μας. Υπο αυτή την έννοια, οι εσωστρεφείς βιώνουν τη ζωή μέσα από το κέντρο τους πολύ περισσότερο από ό,τι οι εξωστρεφείς. Επειδή η ενέργεια του Μάγου βοηθά στον σχηματισμό του άξονα «Εγώ – Εαυτός», είναι σταθερή και ακλόνητη στην κεντρομόλο εστίασή της και τη συναισθηματική αντικειμενικότητα. Κανείς και τίποτα δεν μπορεί να την αποσπάσει ή να την χειραγωγήσει.»\n«Ο Εραστής είναι το αρχέτυπο του παιχνιδιού και του παιχνιδίσματος, της υγιούς ενσάρκωσης και της αισθαντικής απόλαυσης του κόσμου και του ανθρώπινου σώματος χωρίς αναστολές. Συνεπώς, ο Εραστής είναι βαθύτατα αισθησιακός – αισθησιακά συνειδητός και ευαίσθητος στο μεγαλείο του φυσικού κόσμου. Μέσω αυτής της ευαισθησίας του σχετίζεται και βρίσκεται σε επαφή με τα πάντα. Αυτή τον συνοδεύει ευσπλαχνικά και συμμετοχικά με το κάθε τι, εφ όσον, για εκείνον, όλα είναι ενωμένα μεταξύ τους με μυστικά δεσμά. Ο άνδρας που πλησιάζει την ενέργεια του Εραστή μπορεί να δει «τον κόσμο μέσα σε έναν κόκκο άμμου». Η ιδιαίτερη αυτή συνειδητότητα γνώριζε πάντα – πολύ πριν την ανακάλυψη της Ολογραφίας – ότι κατ’ ουσίαν ζούμε σε ένα «ολογραφικό» σύμπαν, του οποίου το κάθε σημείο αντανακλά κάθε άλλο σε απόλυτη και μαγική ένωση. Η ενέργεια, λοιπόν, του Εραστή δεν βλέπει απλώς τον κόσμο σε έναν κόκκο άμμου, αισθάνεται αυτή την ενότητα.»\n«Η ευαισθησία προς όλα τα εσωτερικά και εξωτερικά ερεθίσματα φέρνει το πάθος. Η σύνδεση και η επικοινωνία του εραστή δεν είναι πρωτίστως διανοητική, προέρχεται από το συναίσθημα. Οι πρωτογενείς παρορμήσεις γίνονται παθιασμένα αισθητές από όλους μας, τουλάχιστον κάτω από την επιφάνεια. Αλλά ο Εραστής το γνωρίζει αυτό με μια βαθειά γνώση. Εγγύτητα με το ασυνείδητο σημαίνει εγγύτητα με τη «φωτιά» - τη φωτιά της ζωής και, σε βιολογικό επίπεδο, τη φωτιά των γενεσιουργών μεταβολικών διεργασιών. Ο έρωτας όπως όλοι γνωρίζουμε, «καίει» και συχνά είναι τόσο «καυτός» που δεν τον αντέχουμε.\nΟ άνδρας κάτω από την επιρροή του Εραστή θέλει να αγγίζει κάθε τι και να αγγίζεται από το κάθε τι, φυσικά και συναισθηματικά. Γι αυτόν δεν υπάρχουν διαχωριστικά όρια. Θέλει να ζει την ενότητα που νοιώθει με τον κόσμο μέσα του – τα πανίσχυρα συναισθήματά του – και να την εξωτερικεύει στον κόσμο έξω και στις σχέσεις του με τους άλλους ανθρώπους. Απώτερη επιθυμία του είναι η αισθαντική εμπειρία του κόσμου – στην πληρότητά του.»\n«Η μονογαμία (όχι με την απλοϊκή έννοια) προκύπτει ως αποτέλεσμα της βαθειάς εδραίωσης και επαφής του άνδρα με το κέντρο του. Ένας τέτοιος άνδρας δεσμεύεται όχι από εξωτερικούς παράγοντες, αλλά από τις δικές του εσωτερικές δομές, τη δική του αρσενική αίσθηση ψυχικής και σωματικής γαλήνης και τη δική του εσωτερική χαρά. Απεναντίας, ο άνδρας ο οποίος πειθαναγκαστικά ψάχνει «κάτι» από γυναίκα σε γυναίκα, είναι εκείνος που δεν έχει ακόμη σταθεροποιήσει το εσωτερικό του οικοδόμημα. Επειδή είναι εσωτερικά κερματισμένος και ανέστιος, καταλήγει έρμαιο της απατηλής ολοκλήρωσης / συμπλήρωσης που νομίζει πως θα βρει έξω από τον εαυτό του, στον κόσμο των γυναικείων μορφών και των αισθησιακών απολαύσεων.»\n«Ίσως, ποτέ, σε καμία περίοδο της ανθρώπινης ιστορίας να μην επικράτησαν τα αρχέτυπα του ώριμου αρσενικού (ή του ώριμου θηλυκού). Φαίνεται ότι το ανθρώπινο είδος ζει κάτω από την κατάρα της νηπιώδους κατάστασης – και ενδεχομένως να ζούσαμε πάντοτε έτσι. Συνεπώς, η Πατριαρχία είναι κατ’ ουσίαν Εφηβοκρατία, δηλαδή η εξουσία του Αγοριού. Ίσως, ο κόσμος μας να έμοιαζε πάντα με το νησί στο βιβλίο του Γκόλντιγκ, αλλά, τουλάχιστον, παλαιότερα υπήρχαν τελετουργικές δομές και συστήματα που αφύπνιζαν ένα υψηλότερο επίπεδο ανδρικής ωριμότητας από αυτό που κυριαρχεί στην σημερινό αντιδομικό, αντιτελετουργικό και αντισυμβολικό κόσμο μας. Κάποτε, ζούσαν ιεροί βασιλείς, πάνω στους οποίους οι άνδρες προέβαλλαν τον εσωτερικό τους Βασιλιά, δραστηριοποιώντας έτσι, έμμεσα, την αρσενική τους ενέργεια. Είναι βέβαιο ότι υπήρξαν εποχές που το αρχέτυπο του Πολεμιστή – για το καλό και για το κακό – αποτέλεσε τον δυναμικό και αποτελεσματικό παράγοντα στη διαμόρφωση της ζωής των ανδρών και των πολιτισμών που εκείνοι έχτιζαν. Και παρ’ ότι η ενέργεια του Μάγου πάντα ήταν προνόμιο των λίγων, υπήρχαν μάγοι – θεραπευτές και σαμάνοι, για να βοηθήσουν τους άνδρες στα προβλήματα που αντιμετώπιζαν και να ελέγξουν, σε κάποιο βαθμό, το απρόβλεπτο βασίλειο της φύσης προς όφελος της κοινωνίας. Αλλά και ο Εραστής έχαιρε υψηλού σεβασμού και εκτίμησης στους πολιτισμούς που τιμούσαν τους οραματιστές και τους προφήτες, τους ζωγράφους των σπηλαίων και τους ποιητές.\nΚι όμως, σήμερα που όλα έχουν αλλάξει και όλα εξαργυρώνονται στο όνομα του πλούτου και του προσωπικού κέρδους, σήμερα, περισσότερο από κάθε άλλη ιστορική περίοδο, ο κόσμος μας έχει ανάγκη το ώριμο αρσενικό.»\n«Ας γαλουχήσουμε και ας καλωσορίσουμε τους μεγάλους άνδρες – τους άνδρες που, με τη μεγαλοψυχία των αρχαίων βασιλέων, το θάρρος και την αποφασιστικότητα των αρχαίων πολεμιστών, τη σοφία των μάγων και το πάθος των εραστών, θα ανταποκριθούν στο κάλεσμα και θα αναλάβουν την αποστολή να σώσουν τον κόσμο που μας εδόθει και που εκφυλίζεται μπροστά στα μάτια μας. Το δίχως άλλο, η γη μας χρειάζεται και όλοι έχουμε πολλή δουλειά μπροστά μας.»\nΑναρτήθηκε από Pome Granate στις 5:17 μ.μ. Δεν υπάρχουν σχόλια:\n«Να ελπίζεις – να ελπίζεις πάντα – πως ανάμεσα εις τους ανθρώπους\n– που τους ρημάζει η τρομερή “ευκολία”\nπου τους διέπει καλοσύνη – πόθος ευγένειας – ηρεμία\nίσως όχι πολλές – ίσως να ‘σαι άτυχος: καμία –\nεις τρόπον ώστε να έρθει κάποια σχετική ισορροπία.»\nΑναρτήθηκε από Pome Granate στις 9:09 μ.μ. Δεν υπάρχουν σχόλια:\n«Είσαι ένα μέρος, ένα κομμάτι, ενός αιώνιου, άπειρου όντος, μια πτυχή ή τροποποίηση αυτού. Αυτή η ζωή σου, που την ζεις δεν είναι απλώς ένα κομμάτι όλης αυτής της ύπαρξης, αλλά κατά κάποιο τρόπο το όλο. Αυτό, όπως γνωρίζουμε, είναι αυτό που οι Βραχμάνοι έχουν εκφράσει σε εκείνη την ιερή, μυστικιστική φόρμουλα που είναι ωστόσο τόσο απλή και τόσο σαφής: Tat Tvam Asi (Είσαι Εκείνο).»\n«Επιμένω στην άποψη ότι «όλα είναι κύματα». Η πολλαπλότητα είναι μόνο φαινομενική. Αυτό είναι το δόγμα των Ουπανισάδων. Και όχι μόνο των Ουπανισάδων. Η μυστικιστική εμπειρία της ένωσης με το Θεό οδηγεί μόνιμα στην άποψη αυτή, εκτός αν ισχυρές προκαταλήψεις σταθούν στο δρόμο. Η πολλαπλότητα είναι μόνο φαινομενική, στην πραγματικότητα, υπάρχει μόνο ένα μυαλό.»\nErwin Schrödinger (Βραβείο Νόμπελ Φυσικής 1933)\nΕτικέτες Erwin Schrödinger\n«Η δύναμη της έλξης που ονομάζουμε αγάπη εκφράζεται σε πολλά επίπεδα και με αναρίθμητους τρόπους. Το βασικότερο επίπεδο είναι αυτό της ανάγκης. Συχνά χρησιμοποιούμε τη λέξη αγάπη, ενώ στην πραγματικότητα εννοούμε «ανάγκη». Λέμε «σ’αγαπώ», αλλά, αν το αναλύσουμε βαθύτερα, διακρίνουμε ότι αυτό που λέμε στην πραγματικότητα είναι «σε χρειάζομαι». Αυτό είναι το βασικό μήνυμα των περισσότερων ερωτικών τραγουδιών. Θρηνούν με λύπη, πόνο, αγωνία και φωνάζουν «με άφησες, δεν μπορώ να ζήσω χωρίς εσένα, σε χρειάζομαι».\nΑυτό δεν είναι αγάπη. Είναι ανάγκη, προσκόλληση και εθισμός. Αν ήταν αγάπη και ο άλλος ήταν πιο ευτυχισμένος αφήνοντας μας ή με κάποιον άλλον, θα χαιρόμασταν και δεν θα νιώθαμε λύπη για τον εαυτό μας. Το να αγαπάς σημαίνει να θέλεις ο άλλος να είναι ευτυχισμένος, υγιής και επιτυχημένος με κάθε τρόπο. Η αγάπη δεν προκαλεί τον πόνο που νιώθουμε, όταν κάποιος μας αφήνει ή μας απορρίπτει. Ο πόνος γεννιέται επειδή στηριζόμαστε στον άλλο για ασφάλεια, απόλαυση ή επιβεβαίωση. Η αγάπη δημιουργεί ευτυχία. Οι ανάγκες και οι προσκολλήσεις δημιουργούν φόβο, πόνο και ταλαιπωρία.\nΗ αγάπη μας είναι ανάμικτη με σημαντική ποσότητα ανάγκης. Η αγάπη θέλει να δίνει. Η ανάγκη θέλει να παίρνει. Μερικές φορές αυτό που ζητάμε να πάρουμε είναι πολύ λεπτό και απαιτεί βαθιά εσωτερική έρευνα, όποτε νιώθουμε πόνο σε μια σχέση μας, είναι επειδή κινδυνεύουν να μην ικανοποιηθούν οι ανάγκες μας. Και όταν δεν ικανοποιούνται, η «αγάπη» μας μετατρέπεται σε πόνο, απογοήτευση, φόβο, μοναξιά, κατωτερότητα ή πίκρα και μερικές φορές σε θυμό, μίσος, οργή και επιθυμία για εκδίκηση.\nΠως μπορεί η αγάπη να μετατραπεί σε όλα αυτά τα αρνητικά συναισθήματα; Δεν μπορεί. Η απλή αλήθεια είναι ότι ένα τέτοιο συναίσθημα δεν ήταν ποτέ από την αρχή αγνή αγάπη. Ήταν μια «έλξη» βασισμένη σε κάποιο βαθμό στην ανάγκη.\nΣημείωση: Αυτό δε σημαίνει ότι θα απορρίψουμε τον εαυτό μας επειδή σπάνια αγαπάμε πραγματικά αγνά. Δεν θα μπορούσαμε, καθώς δεν είμαστε ακόμη φωτισμένα πνευματικά όντα. Θα ήταν σαν να απορρίπτουμε τον εαυτό μας που δεν έχουμε πανεπιστημιακό δίπλωμα, όταν ακόμη φοιτούμε στο δημοτικό. Είναι φυσικό να μην μπορούμε να αγαπάμε χωρίς όρους. Αυτό είναι το στάδιο εξέλιξής μας. Και είναι εξίσου φυσικό να εξελιχθούμε σε μια αγνότερη μορφή αγάπης.»\nΡόμπερτ Ηλίας Νατζέμυ - Η αγάπη είναι επιλογή\nΑναρτήθηκε από Pome Granate στις 5:23 μ.μ. Δεν υπάρχουν σχόλια:\nΕτικέτες Ρόμπερτ Ηλίας Νατζέμυ\n"Το να ακολουθείς το παρελθόν, οδηγεί σε κατάθλιψη.\nΤο να επιδιώκεις το μέλλον, οδηγεί σε άγχος.\nΤο να αγκαλιάζεις το Τώρα\nΟδηγεί στη ζωή."\nΑναρτήθηκε από Pome Granate στις 4:36 μ.μ. Δεν υπάρχουν σχόλια:\nΑναρτήθηκε από Pome Granate στις 12:05 μ.μ. Δεν υπάρχουν σχόλια:\nΕίναι σημαντικό να μπορούμε να αντιμετωπίζουμε τους σωματικούς πόνους με όσο γίνεται πιο φυσικούς τρόπους. Τις περισσότερες φορές οι πονοκέφαλοι σχετίζονται με την μυϊκή ένταση, το άγχος, την κακή κυκλοφορία του αίματος, την μειωμένη παροχή οξυγόνου στο κεφάλι κ.α. Η γιόγκα μας βοηθά να απελευθερώσουμε την ένταση και το στρες από το σώμα. Οι μυς του κεφαλιού, του λαιμού και της πλάτης χαλαρώνουν και το οξυγόνο ρέει ελεύθερα στον εγκέφαλο. Επίσης αυξάνει την κυκλοφορία του αίματος σε όλο το σώμα και τονώνει το νευρικό σύστημα.\nΓια καλύτερα αποτελέσματα μπορείτε να κάνετε και ασκήσεις αναπνοής (Ujjayi και Nadi Sodhana Pranayama). Όσοι είστε εξοικειωμένοι/ες με τη γιόγκα, μπορείτε να κάνετε και διάφορες ανεστραμμένες στάσεις the Shoulderstand (Sarvangasana), the Plow Pose (Halasana), the Headstand (Sirsasana) ως προληπτική θεραπεία, όχι όμως κατά τα διάρκεια του πονοκεφάλου. Οι ασκήσεις αυτές αυξάνουν τη ροή του αίματος και του οξυγόνου στο κεφάλι και τον εγκέφαλο.\nΟι παρακάτω στάσεις της γιόγκα, είναι πολύ εύκολες και μπορούν να μας ανακουφίσουν από τον πονοκέφαλο και τις ημικρανίες.\nKnees to chest - Apasana\nHead to Knee Pose - Janusirsasana\nCorpse - Savasana\nΑναρτήθηκε από Pome Granate στις 10:26 μ.μ. Δεν υπάρχουν σχόλια:\nΡώτησαν κάποτε το Δαλάι Λάμα:\n«Ο άνθρωπος. Γιατί θυσιάζει την υγεία του για να βγάλει λεφτά. Ύστερα θυσιάζει τα λεφτά του για να ανακτήσει την υγεία του.\nΚαι τότε είναι τόσο ανήσυχος για το μέλλον, ώστε δεν απολαμβάνει το παρόν. Και ως αποτέλεσμα αυτός δεν ζει ούτε στο παρόν, ούτε στο μέλλον.\nΚαι ζει σαν να μη πρόκειται ποτέ να πεθάνει. Και πεθαίνει χωρίς να έχει ζήσει ποτέ πραγματικά».\nΑναρτήθηκε από Pome Granate στις 4:32 μ.μ. Δεν υπάρχουν σχόλια:\nΕτικέτες Dalai Lama\n"Πολλοί άνθρωποι την ονομάζουν με πολλά ονόματα, αλλά για όλους είναι η Μεγάλη Μητέρα - διάστημα, γη, και νερό. Σαν διάστημα ονομάζεται Έα, γονέας των θεών που δημιούργησαν τους θεούς και είναι αρχαιότερη από το χρόνο. Είναι η μήτρα της αιτίας, η ρίζα - ουσία όλης της ύπαρξης, αγνή, αδιαφοροποίητη. Είναι επίσης το Μπίνα, η Ουράνια Θεία Μητέρα που δέχθηκε το Χόχμα, το Θείο Πατέρα. Αυτή έδωσε μορφή στις άμορφες δυνάμεις από τις οποίες μπορεί να χτιστεί το κάθε τι. Είναι επίσης ο Άγγελος του Θανάτου, γιατί αυτό που έχει μορφοποιηθεί θα πεθάνει, θα φθαρεί για να μπορέσει να ξαναγεννηθεί σε μια πιο ολοκληρωμένη ζωή. Ό,τι γεννιέται πρέπει να πεθάνει, γιατί ξαναγεννιέται μόνον αυτό που χει πεθάνει. Γι αυτό ονομάζεται Μάρα ή Πικρή Μάρα ή Κυρία των Θλίψεών μας (...) Κατά τον ίδιο τρόπο ονομάζεται Γη, γιατί είναι η αρχαιότατη γη, αυτή που σχηματίστηκε πρώτη από το άμορφο. (...) Είναι η Μεγάλη Θάλασσα από όπου ξεπήδησε η ζωή και στην οποία θα επιστρέψουν τα πάντα στο τέλος του αιώνα."\nDion Fortune - Η ιέρεια της Θάλασσας\n"Oι διεργασίες της μητριαρχικής συνειδητότητας, εντελώς μοναδικές και συγκεκριμένα διαφορετικές απο εκείνες της πατριαρχικής, ξεκινούν με την πράξη της "κατανόησης". Αλλά η κατανόηση στην προκειμένη περίπτωση δεν είναι όπως εκείνη του πατριαρχικού συνειδητού, μια διανοητική πράξη ενός ταχύτατα αντιλαμβανόμενου οργάνου που καταλαβαίνει, επεξεργάζεται και οργανώνει. Εδώ έχει τη σημασία της "σύλληψης". Για να γίνει κάτι κατανοητό, θα πρέπει κυριολεκτικά να "εισέλθει εντός" της μητριαρχικής συνειδητότητας και να αφομοιωθεί με τη συμβολική, σεξουαλική έννοια της γονιμοποίησης, δηλαδή να "συλληφθεί". Αλλά ο θηλυκός συμβολισμός της μητριαρχικής συνειδητότητας προχωρεί ακόμη πιο πέρα στο νόημα της "κατανόησης", διότι ό,τι έχει "εισέλθει εντός" θα πρέπει στη συνέχεια να "ανέλθει στην επιφάνεια".\nErich Neumann - Ο φόβος του θηλυκού\nΑναρτήθηκε από Pome Granate στις 1:06 μ.μ. Δεν υπάρχουν σχόλια:\nΕτικέτες Αρχέτυπα, Dion Fortune, Erich Neumann\nΟ μήνας που μας πέρασε, ο Αύγουστος, είναι ο μήνας της Παναγίας. Γιορτάζουμε στις 15 Αυγούστου την Κοίμηση της Θεοτόκου και στις 23 Αυγούστου τα εννιάμερα από την Κοίμηση της Παναγίας. Η λέξη “Παναγία” είναι προχριστιανική. “Παναγία” είναι η προσωνυμία που αποδίδεται σε πολλές οι αρχαίες θεές, καθώς και θεομήτωρ, Δέσποινα, Μεγαλόχαρη, βασίλισσα των Ουρανών, κλπ. Η βασίλισσα των Ουρανών λατρευόταν με διάφορα ονόματα και μορφές από όλους τους λαούς της Μεσογείου. Στα ιερά της Ίσιδας ή Αθηνάς οι γυναίκες των αρχαίων πήγαιναν σέρνοντας το σώμα τους ή προχωρώντας με τα γόνατα, όπως ακριβώς γίνεται και σήμερα. Στο τέμπλο του ναού κρεμούσαν χρυσά ή ασημένια ομοιώματα ματιών, ποδιών ή χεριών, ανάλογα με το μέρος του σώματος που επιθυμούσαν να θεραπεύσουν, όπως ακριβώς τα σημερινά τάματα.\nΟ Κωνσταντίνος Παπαρηγόπουλος αναγνωρίζοντας τις ομοιότητες της θεάς των Ελλήνων Ορφικών με την Παναγία αναφέρει στα προλεγόμενα στην ελληνική ιστορία του, ότι ο ακάθιστος ύμνος στην Παναγία είναι ολοφάνερα όμοιος με τους χαιρετισμούς των Ορφικών προς την αρχαία Μεγάλη Μητέρα Θεά:\n«Οι χαιρετισμοί εις την υψίστην θεάν ενός των μεταγενεστέρων Ορφικών έχουσι πρόδηλον την οικειότητα προς τον ακάθιστον εκείνον Ύμνον, ον μέχρι της σήμερον άπας ο ελληνισμός δεν παύει αναπέμπων από Κωνσταντινουπόλεως μέχρις Αθηνών, και από Θεσσαλονίκης μέχρι Κρήτης και Μικράς Ασίας, προς την πάναγνον μητέρα του Σωτήρος, επί τη μνήμη της λυτρώσεως των προπατόρων από Αβάρων και Αράβων. Χαίρε, αναφωνεί προς τοις άλλοις ο Ορφικός ποιητής,\n«Χαίρε δε και κλίμαξ ποτί ουρανόν αστερόεντα\nευθυδρόμους κατάγεις, ευθυδρόμους δ΄ανάγεις.\nΧαίρε δ΄αγαλλομένη μεν εν Ελλάδι και Σαλαμίνι…»,\nΧαίρε, ανακράζει και ο χριστιανός ποιητής\n«Χαίρε κλίμαξ επουράνιε δι΄ης κατέβη ο Θεός\nΧαίρε γέφυρα μετάγουσα τους εκ γης προς Ουρανόν\nΧαίρε των Αθηναίων τας πλοκάς διασπώσα…»\nΣτην επίθεση του βασιλιά του Πόντου, Μιθριδάτη 6ου, εναντίον της Ρόδου, χρησιμοποιήθηκαν μεγάλες πολιορκητικές μηχανές, ανάμεσα στις οποίες ξεχώριζε μια πολύ θεαματική «ελέπολις», πανύψηλη και με τεράστιο όγκο, που ονομαζόταν “Σαμβύκη”. Ήταν ένα γιγάντιο κατασκεύασμα, τοποθετημένο πάνω σε δύο μεγάλα ενωμένα πλοία. Ξαφνικά, την νύχτα που ο Μιθριδάτης ήταν έτοιμος να διατάξει την επίθεση, ο ουρανός φωτίστηκε από μια μεγάλη φλόγα που είχε ανάψει στην κορυφή του απέναντι λόφου.\nΌταν ο Μιθριδάτης διέταξε την επίθεση, η Σαμβύκη άρχισε να πλησιάζει απειλητικά τα τείχη. Πλησίασε στο σημείο του τείχους όπου βρισκόταν ο ναός της θεάς Ίσιδας, αλλά, ξαφνικά, συνέβηκε κάτι τελείως αναπάντεχο: Όλη εκείνη η τεράστια πολιορκητική μηχανή, μην μπορώντας να αντέξει το βάρος του φορτίου της, άρχισε, σιγά σιγά, να βυθίζεται προκαλώντας ταυτόχρονα ένα τρομαχτικό θόρυβο και βγάζοντας φωτιές από όλες τις μεριές της !\nΥπάρχει η παράδοση στη Ρόδο, σύμφωνα με την οποία η μητέρα του θεού Ώρου, η Ίσιδα, εξαιτίας αυτού του «θαύματος», ονομάστηκε από τους ντόπιους “ Ίσιδα Σαμβύκη”. Η ονομασία αυτή συνέχισε να δίνεται και στη διάδοχο της, την Μητέρα του Χριστού, την Παναγία, η οποία ονομάστηκε “Παναγία Τσαμπύκα” και της οποίας η εκκλησία χτίστηκε στην θέση του αρχαίου ναού της Ίσιδας.\nΟ Πλούταρχος αναφέρει ότι την θεά Αθηνά οι Αιγύπτιοι την αποκαλούν Ίσιδα. Ο Ηρόδοτος, μάλιστα (Β,62), περιγράφει την αιγυπτιακή γιορτή “Λυχνοκαΐα”, που ήταν αφιερωμένη στη θεά Νηίθ (Αθηνά), η οποία ταυτιζόταν με τη θεά Ίσιδα. Γράφει ο αρχαίος ιστορικός: «Οι Αιγύπτιοι στην πόλη Σάιν λατρεύουν τη θεά Νηίθ (Αθηνά), αφιερώνοντάς της κάθε χρόνο μια γιορτή την οποία ονομάζουν “Λυχνοκαΐα”. Εφόσον λοιπόν έρθει η εποχή της γιορτής αυτής, οι περισσότεροι βάζουν σε ειδικά πλοία τους λύχνους και πλέουν μέσω του Νείλου στη Σάιν. Όταν φτάσουν στο ναό και μπροστά στο άγαλμα, κάνουν όλες τις απαιτούμενες τελετές, ανάβουν τους λύχνους κοντά στις σκηνές και τα κράσπεδα του περιβόλου, και όλη η πόλη φωταγωγείται από την ιερή φωτιά...».\nΑπ’ όσα αναφέραμε υπάρχει μια διαδοχή στη λατρεία με την προσωνυμία Παναγία: από την Μητέρα Θεά, στην Αθηνά, στην Ίσιδα και τέλος στη Θεοτόκο Μαρία, την μητέρα του Ιησού, ενώ αποδίδεται και σε άλλες θεές. Η Παναγία έχει όλα τα σύμβολα μια ουράνιας Μεγάλης Μητέρας, μιας φεγγαροθεάς, μιας Σεμέλης ή Ίσιδας.\nΓια τους Έλληνες η Άρτεμη ήταν μια δύναμη της φύσης. Σύμβολό της ήταν το ελάφι και το τόξο που κρατούσε σαν κυνηγούσε τα άγρια θηρία του δάσους. Το ελάφι συμβολίζει την καρδιά και το κυνήγι στο δάσος των άγριων ζώων είναι η νίκη απέναντι στα άγρια πάθη του ανθρώπου, ώστε να καθαριστεί η καρδιά. Γι αυτό και η Άρτεμη είναι Παρθένα συμβολίζοντας την αγνότητα.\nΗ Θεοτόκος Μαρία, η κόρη του Ιωακείμ και της Άννας, είναι μια γυναίκα θνητή, που γεννάει τον Υιό του Θεού, τον Χριστό. Όπως και η Σεμέλη, η κόρη του Κάδμου και της Αρμονίας είναι μια θνητή γυναίκα, που γεννάει τον γιό του Δία, τον θεό Διόνυσο. Η Θεοτόκος Μαρία, μετά τον θάνατό της- την κοίμηση κατά την εκκλησία- ανελήφθη στους Ουρανούς. Σήμερα τιμάται από τους χριστιανούς ως Θεομήτωρ, Πλατυτέρα των Ουρανών, ως τιμιοτέρα των Χερουβείμ κι ενδοξοτέρα των Σεραφείμ. Και η Σεμέλη εγέρθηκε από τον Άδη και αναλήφθηκε στον Όλυμπο, όπου ως Θυώνη ή Διώνη έζησε με τους Ολύμπιους θεούς και τιμήθηκε από τους θνητούς ως θεά.\nΗ Μητέρα Θεά είναι εκείνη που βοηθάει τους αμαρτωλούς να σωθούν, είναι η Θεά με την απέραντη αγάπη και την άπειρη συγχώρεση, η Θεά που γνωρίζει τα πάθη και τους πόνους των θνητών ανθρώπων. Ως μια τέτοια Θεά την σεβάστηκαν και την τίμησαν οι θαλασσινοί λαοί της Μεσογείου και δεν σταμάτησαν να την τιμούν τους αιώνες της καταδίωξης και της στεναχώριας.\nΗ Θεά Μητέρα, η Μεγάλη Θεά δεν είναι άλλη από την “Ψυχή του Κόσμου”, στις διάφορες εκφράσεις της και από αυτήν εκπορεύονται οι ατομικές Ψυχές. Οι διάφορες Κοσμογονίες δείχνουν πως κάθε έθνος θεωρούσε την Συμπαντική Ψυχή , την Μεγάλη Θάλασσα, την Βασίλισσα των Ουρανών σαν τον Νού του Δημιουργού Πλάστη, και πως ονομαζόταν Μητέρα. Είνα η Anima Mundi, η Παγκόσμια Ψυχή του Πλάτωνα,ο φορέας του Φωτός, το δοχείο των μορφών, το Θείο Πνεύμα των Αιγυπτίων, το Άγιο Πνεύμα των Χριστιανών, το Ακάσα των Ινδουιστών,η Μήτρα του Σύμπαντος. Το Πνεύμα της κυβερνά τα αστραφτερά ύψη του Ουρανού, την θάλασσα, την θρηνητική σιωπή του κάτω κόσμου. Λατρεύεται με πολλές όψεις και είναι γνωστή με αμέτρητα ονόματα. Είναι το θηλυκό Αρχέτυπο, η πηγή κάθε ζωής. Είναι η Βασίλισσα του Ουρανού, αυτή που κρατάει τα κλειδιά της γονιμότητας. των πυλών της γέννησης και του θανάτου. Μία δύναμη διασκορπισμένη σε όλη την δημιουργία.\nΣύμφωνα με τον Μίρτσεα Ελιάντε, ως τις μέρες μας έχει φθάσει ένας σημαντικός αριθμός δοξασιών, μύθων, τελετουργικών και τέχνεργων σχετικών με τη γη, τις θεότητές της και το “αρχέτυπο της μεγάλης μητέρας”. Η Μεγάλη Μητέρα στις παραδόσεις του κοσμογονικού ζεύγους είναι η σύντροφος, η θηλυκή όψη που γονιμοποιείται με τρόπο θαυματουργό ή μη και γεννά, αποκαλύπτει τα σιτηρά, τους καρπούς και όλα τα γεννήματα της γης. Ο Τζέιμς Φρέιζερ ο συγγραφέας του “Χρυσού Κλώνου” και εκείνοι που επηρέασε, όπως ο Ρόμπερτ Γκρέιβς και η Μαρίγια Γκιμπούτας, ανέπτυξαν τη θεωρία ότι όλες οι θεότητες της Ευρώπης και της Aιγαιακής λεκάνης προήλθαν από μία θεότητα της νεολιθικής μητριαρχίας. Ως θεμέλιο της θεωρίας της έθεσε την ανακάλυψη ειδωλίων με ασυνήθιστες υπερβολές σε διάφορους πολιτισμούς της προϊστορικής Ευρώπης, τα οποία εκείνη ονόμασε ειδώλια γονιμότητας και τους απέδωσε τις λειτουργίες της αναπαραγωγής, της γαλούχησης και της αύξησης της ζωής. Τέτοια ειδώλια συναντούμε στο Σέσκλο (Θεσσαλία) και σε νησιά του Αιγαίου.\nΠολλοί ιστορικοί της θρησκείας υποστηρίζουν ότι τους αιώνες κατά τους οποίους διαμορφωνόταν ο Χριστιανισμός υιοθέτησε και μεταμόρφωσε χαρακτηριστικά θρησκευτικών παραδόσεων που προηγήθηκαν ή και χρειάστηκε να ανταγωνιστεί. Η απόδοση τιμών στο πρόσωπο της Μαρίας (Παναγία) της Καινής Διαθήκης, της μητέρας του Ιησού Χριστού, αποτελεί μεταγενέστερη δογματική εξέλιξη που περιέλαβε στοιχεία προηγούμενων θηλυκών θεοτήτων. Ως «μητέρα του Θεού» και «Θεοτόκος» ενσωμάτωσε στοιχεία θηλυκών θεοτήτων που επί χιλιετίες πιστευόταν ότι συντηρούσαν τους επαναλαμβανόμενους εποχικούς κύκλους θανάτου και αναγέννησης. Ήδη πριν από τον 6ο αιώνα, αποδόθηκαν στη Μαρία χαρακτηριστικά όπως η αειπαρθενία, η οποία ήδη ίσχυε για την Αθηνά και την Άρτεμη, και η θέση της «βασίλισσας του ουρανού» και της «μεσολαβήτριας» υπέρ της ανθρωπότητας, όπως συνέβαινε με την ευρέως διαδεδομένη λατρεία της Ίσιδας.\nΣτην Κρήτη λατρευόταν η θεά των όφεων, θεά της γονιμότητας, που ορίζεται και ως Μεγάλη Μητέρα. Το γυμνό στήθος και τα φίδια (πρώτη εικόνα) συμβολίζουν την ευφορία και την γονιμότητα. Η παλιότερη παράσταση της Μητέρας Θεάς βρίσκεται σ’ ένα σφραγιδόλιθο που βρέθηκε στα Μάλια και είναι της Παλαιοανακτορικής περιόδου, στα οποία τα χέρια είναι υψωμένα παράλληλα με το σώμα και το κάτω μέρος του σώματος είναι τριγωνικό. Παρόμοιος σφραγιδόλιθος Παλαιοανακτορικής περιόδου βρέθηκε στην Φαιστό. Στη νεκρόπολη της Φαιστού βρέθηκε επίσης χρυσό δαχτυλίδι που παριστάνει τη θεά καθισμένη σε θρόνο με υψωμένα τα χέρια και μπροστά της σε λατρευτική στάση εικονίζονται μια ιέρεια κι ένας κυνοκέφαλος. Όλες οι παραπάνω αναπαραστάσεις ανήκουν στην κατηγορία των χειρονομιών τύπου Ψ (όπως στην πρώτη εικόνα) που σχετίζεται με τη θέση των χεριών σε σχέση με το σώμα. Τα χέρια σ’ αυτή τη θέση σχηματίζουν τα κέρατα, ιερό σύμβολο για τους Μινωίτες και βασικός συμβολισμός της θεάς-Μητέρας ως Κοσμικής Αγελάδας (Ίσις-Αθώρ).\nΣτην Κρήτη το κύριο μέρος της λατρείας ήταν αρχικά συγκεντρωμένο στο θηλυκό πρόσωπο της θεότητας, στη Μεγάλη Μητέρα, τη Ρέα - Γη ή Μα, γιατί αυτή συμβόλιζε την παραγωγική ανανεωτική φροντίδα της Μητέρας Φύσης. Οι θρησκευτικές τελετές ήταν απόδοση σεβασμού σ’ αυτήν και εκδήλωση της παρακλήσεως για τη βοήθειά της.\nΣτα Μεγάλα Μυστήρια λειτουργούσαν βαθμοί μυστικών τελετουργιών προς τη θεά των όφεων, η οποία συμβόλιζε τη Μεγάλη Μητέρα Θεά. Προκαταρτικοί της τελικής μυστηριακής ιερουργίας ήταν οι ιεροί χοροί. Αλλά εκτός από αυτούς γινόταν ακόμη συμβολικές λιτανείες ιερειών και ιερέων, μυστικές συνεστιάσεις, λατρευτικές προσφορές και θυσίες μέσα σε σπονδικές φιάλες και ρυτά, που προσφέρονταν στο Ιερό Δέντρο και στη Στήλη του Διπλού Πέλεκυ.\nΟ Διπλός Πέλεκυς βρισκόταν πάντοτε στημένος στο κέντρο του ιερού, είτε Ιερό Σπήλαιο ήταν αυτό ή Ναός, είτε Λαβύρινθος ή Αίθουσα του Θρόνου, ναού της λατρείας στα Μινωικά ανάκτορα, για να φανερώνει την ιερότητα και το «άβατο» του μέρους αυτού. Η μυστική ιερουργία των Μεγάλων Μυστηρίων της Μητέρας Θεάς, ήταν μια τεχνική επικοινωνίας και επαφής με τη Μεγάλη Θεά, για να δέχονται οι μυημένες στα Μυστήριά της, γυναίκες, τη Θεία Δωρεά της απ’ ευθείας από τη Μητέρα Ρέα.\nΣτα Κρητικά Μυστήρια γενικά, η λειτουργική αυτή τέχνη λεγόταν «ιεροπραξία» για να ξεχωρίζει από τις άλλες ιερουργίες τους. Και το Ιερό Δέντρο το συνδεδεμένο με τη λατρεία της Θεάς Μητέρας, κάτω από το οποίο βρισκόταν ο ναός της, ήταν δρυς στις κορυφές των ορέων και η ελιά στα χαμηλότερα μέρη. Το δέντρο ως σύμβολο συμβόλιζε τη μητέρα που προσφέρει τον καρπό της ζωής.\nΗ Γαία, ή η μητέρα γη, ήταν η Μεγάλη Θεά των πρώτων Ελλήνων. Αντιπροσώπευσε τη γη και λατρεύτηκε ως καθολική μητέρα. Από την αρχαϊκή ακόμα εποχή λατρεύτηκε ως μητέρα όλων των ζωντανών πλασμάτων αλλά και του Ουρανού.\nΣτη Θεογονία του Ησίοδου, η Γαία προϋπήρχε με τον Έρωτα και το Χάος στη δημιουργία του Κόσμου. Γέννησε τον Ουρανό, τα Όρη και τον Πόντο. Έσμιξε με τον Ουρανό και γέννησε τους Τιτάνες. Η συνεχής δημιουργία έδωσε στους αρχαίους Έλληνες την εικόνα του θεϊκού ζευγαριού, που γεννάει τα πάντα. Ο Ουρανός ήταν ο πατέρας, που γονιμοποιεί και η Γαία ήταν η μητέρα που κυοφορεί, γεννά και τρέφει τα παιδιά της. Η Γαία όμως δεν ήταν μονάχα η μητέρα όλων των όντων που γεννιόνταν από το έδαφος. Οι αρχαίοι Έλληνες θεωρούσαν ότι ήταν και η μητέρα του ίδιου του ανθρώπου. Οι κάτοικοι της Αττικής και της Αρκαδίας ισχυρίζονταν πως ήταν αυτόχθονες (Πελασγός και Κέκροπας), δηλαδή είχαν γεννηθεί από το έδαφος, ήταν παιδιά της Γαίας.\nΣτους θρύλους της Αττικής, ο άνθρωπος αυτός ήταν ο Εριχθόνιος. Γεννήθηκε από το σπέρμα του Ηφαίστου που έπεσε στη γη, ύστερα από την ανεπιτυχή προσπάθεια του να σμίξει ερωτικά με την Αθηνά. Σε διάφορες καλλιτεχνικές αναπαραστάσεις παρουσιάζεται η Γαία με μορφή γυναίκας να βγαίνει από το έδαφος και να δίνει με σηκωμένα τα χέρια της στην Αθηνά τον Εριχθόνιο με τον Ήφαιστο να παρακολουθεί. Στην Αττική λατρεύονταν με το επίθετο “Κουροτρόφος”, δηλαδή αυτή που προστατεύει τα παιδιά στη γέννηση και στην ανατροφή τους.\nH Αθηνά, η πιο αγαπημένη θεά των Αρχαίων Ελλήνων, ήταν η θεά που συμβόλιζε τη σοφία. Οι Έλληνες, ο πρώτος λαός που κατέκτησε τη λογική σκέψη και διατύπωσε καθολικούς νόμους για τη λειτουργία του σύμπαντος, λάτρεψαν μια θεά που προσωποποιούσε την εξυπνάδα και τη φρόνηση.\nΉταν η αγαπημένη κόρη του Δία, όμορφη, γενναία αλλά και σοφή. Κι ήταν φυσικό να τη λατρεύουν οι Έλληνες γιατί ενσάρκωνε τα ιδανικά της φυλής τους. Τη γενναιότητα και τη φρόνηση. Η Αθηνά, ήταν προσωποποίηση της σοφίας και της γνώσης, η προστάτιδα κάθε ανθρώπινης τέχνης και κάθε ωφέλιμης εργασίας.\nΣτον Ορφικό Ύμνο, ο υμνωδός λέει:\n« Παλλάδα μονογέννητη, σεπτέ γόνε του μεγάλου Δία,\nθεϊκή, μακάρια θεά, πολεμοθόρυβη, γενναιόψυχη,\nάρρητη και ρητή, μεγαλώνυμη, σπηλαιοθρεμμένη,\nπου κυβερνάς τις κορφές των ψηλόραχων βουνών\nκαι τα σκιερά όρη, κι ευφραίνεις την ψυχή σου\nστα φαράγγια, οπλόχαρη, που εκστασιάζεις\nτις ψυχές των θνητών με μανία, κόρη αθλήτρια…\n…αρνήτρια του γάμου, πολύπλουτη μητέρα των τεχνών,\nπου την ορμή παρακινείς, και τη μανία δίνεις\nστους κακούς, και στους καλούς τη φρόνηση•\n…λυτρώτρια των κακών, νικηφόρα θεά, γαλανομάτα,\nτεχνοεφευρέτρια, πολυλατρεμένη βασίλισσα.\nΕισάκουσέ με που προσεύχομαι μέρα και νύχτα ακόμα\nκαι τα ξημερώματα, και δώσε ειρήνη πολύπλουτη,\nικανοποίηση κι υγεία σ’ ευτυχισμένες εποχές. » (Ορφικός Ύμνος 32, “Στην Αθηνά”)\nΜπορεί η Αθηνά να πήρε μέρος σε πολέμους, αλλά δεν ήταν αιματόχαρη, κι ούτε αλλοπρόσαλλη, σαν τον αδερφό της τον Άρη, γιατί γνώριζε να συνταιριάζει την παλικαριά με τη φρόνηση και την εξυπνάδα, πράγμα που την κάνει να έρθει πολλές φορές σε αντίθεση με τον θεό του πολέμου. Έτσι παραστέκεται σε όλους τους μεγάλους ήρωες, στον Ηρακλή, στον Περσέα, στον Τυδέα και στο γιό του Διομήδη, στον Αχιλλέα, στον Οδυσσέα και στον γιο του Τηλέμαχο.\nΣαν κόρη της Μήτιδας ήταν έξυπνη και επινοητική όχι μόνο στα έργα του πολέμου, μα περισσότερο στης ειρήνης. Προστατεύει κάθε χειρώνακτα τεχνίτη που δουλεύει με το μυαλό και τις δουλειές των γυναικών όταν ύφαιναν κι έκλωθαν. Γι’ αυτό την προσονόμαζαν Εργάνη. Η ίδια ήταν περίφημη για την υφαντική της τέχνη. Ο Όμηρος στην Οδύσσεια γράφει:\n« Όσο τους άλλους ξεπερνούν οι Φαίακες στην τέχνη\nτόσο στην τέχνη του αργαλειού τεχνίτρες οι γυναίκες•\nη Αθηνά τους χάρισε νου σωστό, καλές τέχνες. » (Όμηρος, “Οδύσσεια”, ραψ. η΄, 108- 111)\nΔίδαξε στους ανθρώπους να οργώνουν τα χωράφια και να δαμάζουν τα άλογα. Με τη δική της βοήθεια σκάρωσαν οι Αργοναύτες το καλοτάξιδο και ασφαλές καράβι τους Αργώ και οι Δαναοί στην Τροία τον Δούρειο Ίππο. Σαν θεά της σοφίας παραστέκει στους φιλοσόφους και στους ρήτορες και εμπνέει τους ποιητές.\nΟυσιαστικά μέσα από την δημιουργική δύναμη των τεχνών που διδάσκει η θεά- αλλά και οι άλλοι θεοί- στους ανθρώπους, εκφράζεται η τελειοποιητική τάση και ισχύς που υπάρχει στον Κόσμο, η προοδευτική εξέλιξη του ανθρώπινου πολιτισμού, αλλά και η εξέλιξη των μορφών στο σύμπαν. Αν κι αγαπάει η θεά τους ήρωες, η αγάπη της δεν περικλείει ίχνος ερωτισμού γι’ αυτούς, προτιμώντας να μη σμίξει ούτε με θεό, ούτε με θνητό, και να παραμείνει παρθένα:\n« Τρία μυαλά μονάχα ούτε να πείσει (η Αφροδίτη) γίνεται ούτε να ξεγελάσει:\nτην κόρη του ασπιδοφόρου Δία, τη γλαυκομάτα Αθηνά,\nπου της πολύχρυσης της Αφροδίτης οι δουλειές δεν της αρέσαν…\nδίδαξε έργα σπουδαία, σύνεση βάζοντας σε καθεμιά. » (Ομηρικός Ύμνος 5, “Στην Αφροδίτη”, 7- 15)\nΗ παρθενία της θεάς συμβολίζει την τιμιότητα και την αγνότητα που πρέπει να κοσμούν τη σοφία και τη γνώση. Η Αθηνά παρέμεινε παρθένα για να μας δείξει την αγνότητα της γνώσης. Η γνώση πρέπει να είναι άσπιλη γιατί απευθύνεται σ’ όλη την ανθρωπότητα. Δεν αφορά την προσωπικότητα του ανθρώπου, αλλά την ατομικότητα. Αφορά την ψυχή του, την οποία ανυψώνει, την εξελίσσει, σαν το φρούτο την ωριμάζει και σταδιακά την φτάνει στην τελείωση, στη θέωση. Κάποτε, λέει ο μύθος, έτυχε ο Τειρεσίας να δει γυμνή τη θεά, να λούζεται σε μια λίμνη κοντά σε μια πηγή, μαζί με τη μητέρα του Χαρικλώ. Η θέα της γυμνής Αθηνάς ήταν η αιτία να χάσει την όρασή του. Την παρακάλεσε τότε η Χαρικλώ να ξαναδώσει πίσω την ικανότητα να βλέπει, αλλά αυτό ήταν αδύνατο, όταν οι θεοί έπαιρναν μια απόφαση, δεν υποχωρούσαν. Αντί της όρασης, του έδωσε το χάρισμα να ακούει τη φωνή των πουλιών και να μαντεύει, ενώ του χάρισε ένα ραβδί, με το οποίο περπατούσε καλύτερα κι από το να είχε τα μάτια του. Έτσι ο θνητός Τειρεσίας έγινε ο μάντης της Θήβας κι έζησε εννιά γενιές αντί για μία. Αυτό το περιστατικό μπορούμε να το αποσυμβολίσουμε πως όταν αντικρίσουμε την ωραιότητα της γνώσης, δηλ. έρθουμε σ’ επαφή με την αληθινή πηγή της, αποκτούμε ικανότητες που ξεπερνούν αυτές των απλών αισθήσεων. Αποκτούμε την ικανότητα της διόρασης, γινόμαστε διαισθητικοί κι ερχόμαστε σ’ επαφή με υπεραισθητούς κόσμους. Ξεφεύγουμε από τον αισθητό κόσμο κι ανυψωνόμαστε στον νοητό κόσμο, στον κόσμο των Ιδεών του Πλάτωνα και σταδιακά στον πνευματικό κόσμο. Αυτό σπάει τους χρονικούς περιορισμούς κι είναι σαν να ζούμε πολλές γενιές.\nΗ διπλή κυοφορία της Αθηνάς από τη μητέρα της Μήτιδα και τον πατέρα της Δία υποδηλώνει ότι πήρε τόσο τις θηλυκές, όσο και τις αρσενικές ιδιότητες της φρόνησης και της νοημοσύνης. Η σοφία της είναι ολόπλευρη και ολοκληρωμένη.\nΤελευταίο παιδί που γεννάει ο ίδιος ο Δίας είναι η Αθηνά. Έτσι κλείνει και ο κύκλος της σοφίας. Αρχή του κύκλου από πρωτόγονη σοφία, ανάμιχτη με πανουργία, και λήξη του κύκλου με αγνή σοφία. Όλα στη φύση, όπως μπορούμε να παρακολουθήσουμε, ακολουθούν κύκλους (κυκλικές μεταβολές). Γενικότερα, όλα στο σύμπαν, που δεν μπορούμε στην εφήμερη ζωή μας να παρακολουθήσουμε, ακολουθούν παρόμοιους, αλλά μεγαλύτερους, κύκλους. Και η πορεία της ανθρωπότητας είναι παρόμοια. Ο άνθρωπος ξεκινάει από την πρωτόγονη κουτοπονηριά για την επιβίωσή του, και καταλήγει, μετά από διαδοχικές ενσαρκώσεις κατά τους αρχαίους Έλληνες μύστες, που μυθολόγησαν δημιουργώντας τους θαυμάσιους μύθους τους, να γίνει ένας σοφός, ένα αγνό πνεύμα, έτοιμο να επιστρέψει τον Οίκο του Πατρός. Κλασικό παράδειγμα ο Ηρακλής, που διάλεξε το δρόμο της Αρετής και μετά από πολλές μεταπτώσεις, σφάλματα και κατορθώματα, αποθεώθηκε και εγκαταστάθηκε στον Όλυμπο, παίρνοντας σαν γυναίκα την Ήβη, την κόρη του Θεού- Πατέρα Δία!\nΟ Πρόκλος, αναλύοντας την Πλατωνική Θεολογία, γράφει:\n« Η Αθηνά φυλάει τις ενδιάμεσες ζωές ακλόνητες με τη νόηση και την αυτενεργό ζωή, ανυψώνοντάς τες από την ύλη. Ο Άρης, εξάλλου, ακτινοβολεί στις σωματικές φύσεις την ισχύ, τη δύναμη και τη “στερεότητα”, όπως λέει ο Σωκράτης στον Κρατύλο γι’ αυτό και από την Αθηνά τελειοποιείται και μετέχει σε μια νοητική έμπνευση, όπως λέει η ποίηση και σε μια ζωή ξεχωριστή από τα γεννημένα όντα.» (Πρόκλος, “Περί της κατά Πλάτωνα Θεολογίας”, ΣΤ΄, 97)\nΣ’ ένα άλλο βιβλίο του αναφέρει την Αθηνά ως Δέσποινα και δίνει κάποιες διευκρινίσεις της αρχαίας θεολογίας: «Οι θεολόγοι εξυμνούν κατά κύριο λόγο δυνάμεις της δέσποινάς μας Αθηνάς, τη φρουρητική και την τελειοποιητική, όπου η μία διαφυλάσσει την καθολική τάξη αμόλυντη και απροσμάχητη από την ύλη, και η άλλη που πληροί τα πάντα με νοητικό φως και τα στρέφει προς τη δική τους αιτία. Για τούτο και ο Πλάτων αναλόγως εξυμνεί την Αθηνά στον Τίμαιο ως “φίλη του πολέμου και της σοφίας”. Αυτής παραδίδονται τρεις βαθμίδες: Μία η πηγαία και νοητική, βάσει της οποίας εγκατέστησε τον εαυτό της στον πατέρα και είναι αδύνατο να χωριστεί από εκεί δεύτερη η αρχική, βάσει της οποίας συνυπάρχει με την Κόρη, ολοκληρώνει κάθε πορεία της και στρέφει προς τον εαυτό της τρίτη η ανεξάρτητη, βάσει της οποίας οδηγεί όλο τον κόσμο στην τελείωση, τον φρουρεί και τον προστατεύει με τις δυνάμεις της, συνδέοντας όλες τις εγκόσμιες κορυφές και δίνοντας την ύπαρξη σε όλους τους ουράνιους κλήρους και σε όσους κινήθηκαν προς την υποσελήνια περιοχή. Στο σημείο αυτό του διαλόγου ο Σωκράτης τη φρουρητική την εξυμνεί με το όνομα της παλλάδας και την τελειοποιητική με το όνομα της Αθηνάς. …..Όπως δηλαδή λέει ο Τίμαιος, “το σύμπαν είναι μείγμα από νου και ανάγκη”, όπου η ανάγκη υποτάσσεται στην πειθώ του νου και όλα τα υλικά αίτια υποχωρούν μπροστά στη βούληση του πατέρα. Η θεά τούτη είναι αυτή που υποτάσσει την ανάγκη στον ποιητικό νου, που υψώνει το σύμπαν στη μέθεξη του θεού, που το σηκώνει και το εγκαθιστά στους κόλπους του πατέρα και το φρουρεί δια μέσου των αιώνων. Και αν το σύμπαν λέγεται ακατάλυτο, τούτη είναι που του παρέχει τη σταθερότητά του, και αν μετέχει στο χορό της αιωνιότητας, αυτή είναι η προστάτιδα της χορηγίας σύμφωνα με ένα και μόνο λόγο, με μία και μόνη τάξη. Εποπτεύει λοιπόν τη σύνολή δημιουργία του πατέρα, συνέχει και στρέφει προς αυτόν, και αντιμάχεται τη σύνολη απροσδιοριστία της ύλης. Για τούτο προσονομάστηκε και Νίκη και Υγεία, επειδή κάνει τον νου να κυριαρχεί επί της ανάγκης και τη μορφή επί της ύλης, και επειδή διαφυλάσσει επίσης αιωνίως τον κόσμο όλο απρόσβλητο από το γήρας και τη νόσο. Έργο λοιπόν της θεάς αυτής είναι και να τον ανυψώνει, να τον μερίζει και μέσα από τη νοητική χορεία να τον συνδέει με τα κατεξοχήν θεϊκά όντα, να τον εγκαθιστά και να τον φρουρεί μέσα…» (Πρόκλος, “Εις τον Κρατύλον Πλάτωνος”, 185)\nΜε το πέρασμα του χρόνου στον χριστιανικό κόσμο η θεά Αθηνά αντικαταστάθηκε στη θρησκευτική συνείδηση από την Παρθένο Μαρία. Στρατηγός, προστάτης και παρθένος είναι η θεά Αθηνά, είναι και η Παναγία. Προστάτης των γυναικών, των παιδιών και του τοκετού είναι η Άρτεμη η Παιδοτρόφος και Λοχεία είναι, και η Παναγία; Συνετή, κόσμια, καλόβουλη, μειλίχια και πολυεύσπλαχνη, που δοκίμασε αβάσταχτο πόνο και γνώρισε πολλά βάσανα είναι η θεά Ίσις, είναι και η Παναγία, η μητέρα του Χριστού.\nΕίναι σύμπτωση ότι η μεγάλη γιορτή της Παναγίας τον Δεκαπενταύγουστο συμπίπτει με τα γενέθλια της θεάς Αθηνάς στις 28 του αρχαίου μήνα Εκατομβαιώνα (μέσα Ιουλίου - μέσα Αυγούστου), όταν τελούνταν τα Παναθήναια, η μεγαλύτερη γιορτή της αρχαίας Αθήνας; Ή μήπως είναι τυχαίο ότι ο ναός της παρθένου Αθηνάς στην Ακρόπολη μετατράπηκε σε ναό της Παναγίας Παρθένου;\nΣτρατηγός των στρατηγών, η Παναγία προστατεύει τους πιστούς της - όπως και η θεά Αθηνά τους Αθηναίους - σε κάθε δύσκολη στιγμή. Το 626, στην πολιορκία της Κωνσταντινούπολης από Αβάρους και Πέρσες, οι πιστοί που έχουν συγκεντρωθεί στη Μεγάλη Εκκλησία θα δουν ξαφνικά μπροστά τους την Παναγία να έχει απλώσει προστατευτικά το πέπλο της πάνω από την πόλη. Θυμηθείτε επίσης τον πέπλο της Αθηνάς στα Παναθήναια. Και η μεγαλύτερη απόδειξη: «Τη υπερμάχω στρατηγώ τα νικητήρια» ψάλλουν οι πολιορκημένοι χριστιανοί στην τελευταία λειτουργία της Αγίας Σοφίας, το 1453.\nΠάρα πολλά έθιμα, θεότητες της αρχαιότητας, συνήθειες που μας χαρακτηρίζουν ως λαό, όχι μόνο δεν χάθηκαν, αντιθέτως μάλιστα, συνέχισαν την ύπαρξή τους στους αιώνες, αλλάζοντας απλά μορφή. Η Θεά Αθηνά, η αγαπημένη θεά των Ελλήνων, κατά τη μετάβαση στον Χριστιανισμό, σχεδόν πανεύκολα αντικαταστάθηκε από τη Μητέρα του Ιησού, την Παναγία. Ο Απόλλωνας ο θεός του Φωτός, αντικαταστάθηκε στη συνείδηση όλων των Ελλήνων από τον Ιησού. Ο Άγιος Νικόλαος πήρε τη θέση του Ποσειδώνα, θεού της θάλασσας και πάει λέγοντας.\nΟι μεγάλες γιορτές των αρχαίων Ελλήνων, συνεχίστηκαν με απλή μετάβαση σε αντίστοιχες γιορτές που αφορούσαν τη νέα θρησκεία του Χριστιανισμού. Είναι λοιπόν φανερό πως οι Έλληνες είχαν πάντα τη δική τους θρησκεία, μια θρησκεία που εξελίχθηκε μέσα τους αιώνες.\nΑναρτήθηκε από Pome Granate στις 11:39 π.μ. Δεν υπάρχουν σχόλια:


Χρειάζεσαι ένα συμπλήρωμα το οποίο να σε προμηθεύει με όλα τα βασικά συστατικά διατροφής που χρειάζεσαι και πάνω απ όλα να σου δίνει πολλές θερμίδες ; Μήπως έχεις δοκιμάσει πολλά σκευάσματα στην προσπάθεια να αυξήσεις τον όγκο σου αλλα το αποτέλεσμα δεν σε ικανοποίησε; Η μήπως είσαι αθλητής και θέλεις μια αξιόπιστη πρωτεΐνη που να μπορεί να υποστηρίξει τον έντονο τρόπο ζωής σου;\nΠολλοί αθλητές δεν έχουν χρόνο να επενδύσουν στην διατήρηση μίας σωστής διατροφής η οποία να τους παρέχει όλα τα θρεπτικά συστατικά που χρειάζονται. Αυτές τις δυσκολίες έρχεται να καλύψει η Serious Mass.\nSerious Mass η απόλυτη φόρμουλα αύξησης βάρους. Για όσους έχουν πάρει στα σοβαρά την αύξηση μυϊκής μάζας τότε το μόνο συμπλήρωμα αύξησης όγκου που χρειάζονται είναι η Serious Mass.Με το μοναδικό συνδυασμό υδατανθράκων χαμηλού γλυκαιμικού δείκτη και MCT, γεμίζει το σώμα σου με αρκετή ενέργεια έτσι ώστε να τα βγάλεις πέρα ακόμα και στις πιο απαιτητικές προπονήσεις.Ένας μοναδικός συνδυασμός βιταμινών και μετάλλων καθώς και η προσθήκη Creatine και L-Glutamine δίνουν στη SERIOUS MASS ένα πλήρες διατροφικό προφίλ\nΚάθε δόση της Serious Mass προσφέρει:\n50 γραμμάρια πρωτεΐνη με γλουταμίνη και κρεατίνη.\n1250 θερμίδες με το νερό, 1630 θερμίδες με χαμηλή περιεκτικότητα σε λιπαρά γάλα.\nΟρός γάλακτος, καζεΐνη και αυγό.\n250 γραμμάρια υδατάνθρακες, χωρίς ζάχαρη.\n25 βιταμίνες και μέταλλα, με έμφαση στις βιταμίνες του συμπλέγματος Β και αντιοξειδωτικά.\nΟι μύες απαιτούν θερμίδες.\nΚωδικός Προϊόντος: ab01080\nΓεύση --- Επιλέξτε --- Bανίλια (MPN :5060245601023)\nΕτικέτες: Πρωτεΐνη όγκου Οn Serious Mass 5455g, ab01080,


Μάιος 2006 | 12830.gr\nΔιευκρινίσεις για το υπόμνημα του ΥΣΕΕ\n26/05/2006 03:05 - Λυκόφρων\nΜετά τη δημοσίευση του υπομνήματος που κοινοποίησε το ΥΣΕΕ, προκειμένου να διευκρινιστούν κάποια σημεία του, αποστείλαμε τις παρακάτω ερωτήσεις:\n1. Στο χώρο της Ελληνικής Θρησκείας δραστηριοποιούνται κι άλλες οργανώσεις (όπως η Ελληνική Εταιρεία Αρχαιοφίλων και το νεοσυσταθέν ΕΛΛΗΝ.Α.Ι.Σ.). Θα μπορούν αυτές οι οργανώσεις, και οι μετέχοντες σε αυτές, να αυτοπροσδιορίζονται ως οργανώσεις της «Ελληνικής Εθνικής Θρησκείας» ή όχι;\n2. Τι καθεστώς θα ισχύει για τα μεμονωμένα άτομα, τα οποία ναι μεν επέλεξαν την Ελληνική Κοσμοθέαση, από την άλλη δεν έχουν ενταχθεί σε καμμία υπάρχουσα οργάνωση;\n3. Τα μέλη των υπολοίπων οργανώσεων, καθώς και τα μεμονωμένα άτομα που επέλεξαν την Ελληνική Κοσμοθέαση, θα μπορούν να έχουν πρόσβαση στα αρχαιολογικά μνημεία για λατρευτικούς σκοπούς; Αν ναι, με ποιον τρόπο;\n4. Στο υπόμνημα γίνεται λόγος για «αναγραφή όλων των θρησκειών στο άρθρο 3 του Συντάγματος». Αυτό πώς μπορεί να είναι εφικτό, χωρίς να είναι απαραίτητες συνεχείς συνταγματικές αναθεωρήσεις;\n5. Γίνεται λόγος για παρουσία εκπροσώπων στις αρμόδιες επιτροπές του Υπουργείου Παιδείας, αλλά και συμβουλευτική παρουσία εκπροσώπου στο ΚΑΣ. Ο εκπρόσωπος αυτός θα πρέπει να είναι μέλος του ΥΣΕΕ ή θα μπορεί να οριστεί και από άλλες ομάδες;\n6. Υπάρχει σοβαρή περίπτωση, το υπόμνημα να αγνοηθεί. Το ΥΣΕΕ τι προτίθεται να κάνει ούτως ώστε το υπόμνημα να μην αγνοηθεί; Τι δράση θα αναλάβει σε περίπτωση που απορριφθεί;\nΑκολουθεί η απάντηση από πλευράς ΥΣΕΕ.\nΔιαβάστε περισσότερα για Διευκρινίσεις για το υπόμνημα του ΥΣΕΕ\nΑποχαιρετισμός στο Βαγγέλη-Ερμοκράτη Γιαννέλο\n23/05/2006 07:05 - Λυκόφρων\nΈνας άξιος συμπολεμιστής μας, έφυγε από κοντά μας. Ο Βαγγέλης - Ερμοκράτης Γιαννέλος, τα ξημερώματα του Σαββάτου.\nΤι να γράψει κανείς για το Βαγγέλη, έναν άνθρωπο που δεν προτιμούσε τα λόγια, αλλά έδινε το παράδειγμα με τις πράξεις του. Ποτέ του δεν έκρυψε τις επιλογές του. Ποτέ δεν έχανε ευκαιρία να μπει μπροστάρης στον αγώνα για τα δικαιώματα των Ελλήνων εθνικών και των ομοφυλοφίλων. Κι όταν δεν υπήρχε ευκαιρία, ο Βαγγέλης τη δημιουργούσε. Όπως, επίσης, δε θα ξεχάσω με πόσο ενθουσιασμό κι εργατικότητα, αναλάμβανε να διεκπεραιώσει ακόμα και τις πιο ταπεινές και αφανείς εργασίες. Ούτε και την ικανότητά του στο να τα βγάζει πέρα μόνος του.\nΑν τα στερνά τιμούν τα πρώτα, οι τελευταίες του στιγμές κι η περηφάνεια του μπροστά στο δικό του θάνατο, ήταν η πιο τιμητική δικαίωση της πορείας της ζωής του.\nΟ Βαγγέλης - Ερμοκράτης Γιαννέλος, κηδεύτηκε με τιμές πολεμιστή, όπως άξιζε σε έναν τόσο περήφανο και λεβέντη άνθρωπο.\nΘα τον θυμόμαστε και θα φροντίσουμε να τον τιμήσουμε, ακολουθώντας το παράδειγμά του.\nΤΙΜΗ ΚΑΙ ΜΝΗΜΗ.\nΔιαβάστε περισσότερα για Αποχαιρετισμός στο Βαγγέλη-Ερμοκράτη Γιαννέλο\nΔιαβάστε περισσότερα για Διατί ομιλούμε δια θρησκείαν;\nΑξονική τομογραφία στο μηχανισμό των Αντικυθήρων!\n19/05/2006 05:05 - Λυκόφρων\nΆγνωστα κείμενα, χαραγμένα στα γρανάζια του Μηχανισμού των Αντικυθήρων, ανακάλυψαν Έλληνες και ξένοι επιστήμονες με τη βοήθεια αξονικού τομογράφου υψηλής τεχνολογίας και βάρους οκτώ τόνων!\n...έφθασε στην Αθήνα πριν από λίγους μήνες ένας θεόρατος αξονικός τομογράφος της αγγλικής εταιρείας Χ-ΤΕΚ Systems UK. Ταυτόχρονα, η πολυεθνική εταιρεία πληροφορικής Hewlett-Packard έστειλε στην Αθήνα τρεις εξειδικευμένους επιστήμονες, οι οποίοι ανέπτυξαν έναν πρωτοποριακό μηχανισμό ψηφιακής απεικόνισης με την ονομασία ΡΤΜ Dome. Τα μηχανήματα αυτά εγκαταστάθηκαν στην οδό Τοσίτσα, στο Αρχαιολογικό Μουσείο Αθηνών - όπου βρίσκεται ο Μηχανισμός - και η επιστημονική ομάδα άρχισε τη δουλειά.\nΟι ειδικοί κατάφεραν, με τον εξοπλισμό που είχαν στη διάθεσή τους, να διακρίνουν τα κρυμμένα στη σκουριά και σχεδόν σβησμένα εδώ και 2.000 χρόνια γράμματα και στοιχεία του Μηχανισμού. Παράλληλα, ανακάλυψαν νέα στοιχεία για τα περίπλοκα γρανάζια και τους άξονες του αρχαίου αυτού υπολογιστή.\nΠρος το παρόν, δεν έχουν ολοκληρωθεί η επεξεργασία και η μετάφραση του κειμένου, αλλά σύμφωνα με τις πρώτες ενδείξεις, υπάρχουν πληροφορίες σχετικές με τον τρόπο χειρισμού του πολύπλοκου μηχανήματος και καταγραφές αστρονομικών δεδομένων. Οι επιστήμονες θεωρούν βέβαιο ότι μόλις κατανοήσουν το κείμενο θα καταλάβουν καλύτερα πώς ακριβώς λειτουργούσαν τα πολυάριθμα γρανάζια του Μηχανισμού.\nΤο πλήρες κείμενο στην εφημερίδα «Τα Νέα».\nΔιαβάστε περισσότερα για Αξονική τομογραφία στο μηχανισμό των Αντικυθήρων!\nΘεσμική αναγνώριση της Ελληνικής Θρησκείας ζητά με υπόμνημα το ΥΣΕΕ\n13/05/2006 10:05 - Λυκόφρων\nΘεσμική αναγνώριση της Ελληνικής Θρησκείας, αλλά και των υπολοίπων θρησκειών, ζητά το Ύπατο Συμβούλιο Ελλήνων Εθνικών, με υπόμνημα προς την πολιτική και πολιτειακή ηγεσία, το οποίο κοινοποιήθηκε σε ελληνικούς και διεθνείς οργανισμούς.\nΗ είδηση, όπως δημοσιεύεται σήμερα από το Έθνος, αναφέρει:\n«Oι Eλληνες, που τιμούν σήμερα το Δωδεκάθεο και ακολουθούν τις θρησκευτικές παραδόσεις των αρχαίων προγόνων μας, θέτουν μια σειρά από ζητήματα, που αφορούν κυρίως στη χορήγηση νομικής προσωπικότητας στην «ελληνική εθνική θρησκεία», τη θεσμική κατοχύρωση της ισονομίας της απέναντι στις άλλες θρησκείες, που υπάρχουν στην Eλλάδα, τη διευθέτηση χρόνιων προβλημάτων, που προκύπτουν από τη σχετική ελληνική νομοθεσία κ.λπ.\nMεταξύ άλλων ζητούν πάγια αδειοδότηση πρόσβασης σε αρχαιολογικούς χώρους για λατρευτικούς λόγους, την ανέγερση μαρμάρινου βωμού σε χώρο της ευρύτερης περιοχής του αρχαιολογικού χώρου των Aθηνών - λ.χ. επί του λόφου των Nυμφών ή επί του λόφου των Mουσών, την αντικατάσταση του μαθήματος των θρησκευτικών από μάθημα «θρησκειολογίας», την επίσπευση της δημιουργίας υποδομής για την αποτέφρωση των νεκρών.»\nΔιαβάστε περισσότερα για Θεσμική αναγνώριση της Ελληνικής Θρησκείας ζητά με υπόμνημα το ΥΣΕΕ\n08/05/2006 00:05 - Λυκόφρων\nΑρχικός Τίτλος: 'Aμεση Δημοκρατία- Η «επ-ανάσταση» ξεκινά!\nΑναδημοσίευση από το metafysiko.gr\nΌταν στις 3 Ιανουαρίου του 2006 βρισκόμουν στο γραφείο του δημάρχου Ροδίων κ. Γιώργου Γιαννόπουλου και του παρουσίαζα την ιδέα της ΜΚΟ «Βήμα για τη Δημοκρατία των Πολιτών» με γενικό τίτλο «Σύγχρονες Εκκλησίες του Δήμου», δε φανταζόμουν το μέγεθος της σημασίας της κινήσεως αυτής.\nΚαταλυτικό ρόλο έπαιξαν σίγουρα οι εξελίξεις τους επόμενους μήνες. Εξελίξεις, που αποδεικνύουν για ακόμη μια φορά πως, όταν θες κάτι πραγματικά, έχοντας γύρω σου το ίδιο παθιασμένους με την «ιδέα» συνεργάτες, ολόκληρο το σύμπαν θα συνωμοτήσει υπέρ σου έτσι, ώστε να επιτύχεις τον στόχο σου!\nΛίγες ημέρες πριν, η ΜΚΟ «Βήμα για τη Δημοκρατία των Πολιτών» εξέδωσε την κάτωθι ανακοίνωση:\nΔιαβάστε περισσότερα για Αναβίωση της Εκκλησίας του Δήμου σήμερα!


Ο οδικός χάρτης για τις αποζημιώσεις ενοικίων και τα «κουρέματα» - Τι αναμένεται;\n11 Ιουνίου 2021 - 12:29\nΣημειώνεται ότι όπως έχει αναφέρει η ΠΟΜΙΔΑ, «με βάση τελευταία ΚΥΑ τις περιπτώσεις υπεκμίσθωσης ακινήτου, δικαιούχος της μείωσης ενοικίου είναι μόνον ο υπομισθωτής-τελικός χρήστης του ακινήτου έναντι του υπεκμισθωτή, και όχι περαιτέρω ο υπεκμισθωτής έναντι του ιδιοκτήτη – εκμισθωτή του ακινήτου, όπως πολλοί έσπευσαν αυθαίρετα να πράξουν. Συνεπώς μειώνεται μόνον το μίσθωμα το οποίο εισπράττει ο υπεκμισθωτής από τον πληττόμενο υπομισθωτή του, δεν μειώνεται όμως το μίσθωμα που οφείλει στον ιδιοκτήτη-εκμισθωτή ο υπεκμισθωτής, γιατί ο τελευταίος δεν ασκεί κάποια πληττόμενη δραστηριότητα στο μίσθιο ακίνητο».\nΌπως δηλαδή ανέφερε ο κ. Σταϊκούρας μέχρι το τέλος του μήνα θα γίνουν ι πληρωμές για τα κουρεμένα ενοίκια του Μαΐου ενώ με βάση τα περιοριστικά μέτρα θα αποφασιστεί σε ποιες ελάχιστες περιπτώσεις θα υπάρξει μέριμνα για «κούρεμα» ενοικίου για τον Ιούλιο.\nΝα σημειωθεί ότι όσοι ιδιοκτήτες είναι δυνάμει ωφελούμενοι του μέτρου αποζημιώσεων κουρεμένων» ενοικίων θα πρέπει μέχρι και την Τρίτη 15 Ιουνίου να υποβάλλουν στην πλατφόρμα της ΑΑΔΕ τη δήλωση Covid για τα μειωμένα έως 100% ενοίκια του Απριλίου. Με βάση τις δηλώσεις αυτές θα αποζημιωθούν οι δικαιούχοι και με την προϋπόθεση ότι πληρούνται οι εξής προϋποθέσεις:\nTagsΑΠΟΖΗΜΙΩΣΕΙΣ ΕΝΟΙΚΙΩΝΟΔΙΚΟΣ ΧΑΡΤΗΣ\nΟΙΚΟΝΟΜΙΑ, ΟΔΙΚΟΣ ΧΑΡΤΗΣ, ΑΠΟΖΗΜΙΩΣΕΙΣ ΕΝΟΙΚΙΩΝ


Ι.Μ Φθιώτιδας: Σεβασμιώτατος: «Διευρύνουμε το πρόγραμμα ΜΑΖΙ ΟΠΟΥ ΥΠΑΡΧΕΙ ΑΝΑΓΚΗ» - LAMIAthema.gr\nΟ κ. Συμεών απαντώντας σε ερώτηση της δημοσιογράφου κ. Σοφίας Λίτσα από το κεντρικό μεσημβρινό Δελτίο Ειδήσεων του Ραδιοφωνικού Σταθμού της Ιεράς Μητροπόλεως 89,4 FM δήλωσε χαρακτηριστικά: «Αποφασίσαμε με τον Πρόεδρο της Αποστολής, Μακαριώτατο Αρχιεπίσκοπο Αθηνών και πάσης Ελλάδος κ. Ιερώνυμο, τον Γενικό Διευθυντή κ. Κωνσταντίνο Δήμτσα και τον αγαπητό μας κ. Ιωάννη Μασούτη να διευρύνουμε το πρόγραμμα στήριξης των αδυνάτων αδελφών μας ΜΑΖΙ ΟΠΟΥ ΥΠΑΡΧΕΙ ΑΝΑΓΚΗ και σε ειδικότερες κατηγορίες ευπαθών ομάδων πληθυσμού. Έτσι, εκτός από τις εκατοντάδες οικογένειες σε όλη την Μητρόπολή μας, που έχουν ενταχθεί στο πρόγραμμα, από σήμερα εντάξαμε και δεκάδες οικογένειες ΑΜΕΑ στηρίζοντας έτσι αυτήν την ευαίσθητη ομάδα του πληθυσμού. Ευχαριστώ την ΑΠΟΣΤΟΛΗ, διότι στηρίζει με κάθε τρόπο την Φθιώτιδα. Προσεχώς θα επεκτείνουμε το πρόγραμμα και όπου αλλού υπάρχει ανάγκη»


Το πλήγμα για την ελληνική βιομηχανία στα χρόνια της κρίσης\nΔευτέρα, 31 Ιούλιος 2017 08:12\nΠαραγγελίες προς ελληνικές βιομηχανίες που εκτελούνται σε εργοστάσιά τους στο εξωτερικό\nΒαρύ είναι το πλήγμα για την ελληνική βιομηχανία φέτος, τόσο λόγω του πλειστηριασμού του ιστορικού εργοστασίου της «Α.Γ.Πετζετάκις», όσο και λόγω του άγονου πλειστηριασμού της ιταλικής χαλυβουργίας Hellenic Steel στη Θεσσαλονίκη.\nΣτις 19 Ιουλίου 2017 στο Ειρηνοδικείο Θήβας η Εθνική Τράπεζα, θα προχωρούσε σε αναγκαστικό πλειστηριασμό του κεντρικού εργοστασίου της «Α.Γ.Πετζετάκις»στη Θήβα με τιμή πρώτης προσφοράς στα 15 εκατ. ευρώ, όπως σημειώνει η Καθημερινή σε άρθρο της.\nΗ κατάσχεση της ιστορικής μονάδας επιβλήθηκε έναντι οφειλής 1 εκατ. ευρώ ενώ επί του ακινήτου υφίστανται 14 προσημειώσεις - υποθήκες. Η αρχή του τέλους για την Πετζετάκις ξεκίνησε στα τέλη του 2010, όπου τα οικονομικά της προβλήματα γινόταν ολοένα και μεγαλύτερα.\nΚαι όλα αυτά σε έναν Όμιλο όπου πριν από χρόνια ήταν μία από τις ελάχιστες ελληνικές πολυεθνικές βιομηχανίες. Μάλιστα στις αρχές του δεκαετίας του 60 (έτος ίδρυσης του Ομίλου) οι Financial Τimes είχαν χαρακτηρίσει τον ιδρυτή της Αριστόβουλο Πετζετάκι «εφευρέτη πρώτης κλάσης». Και όχι άδικα, αφού ήταν αυτός που άρχισε να κατοχυρώνει διεθνείς πατέντες, οι οποίες αργότερα εκχωρήθηκαν σε κολοσσούς όπως η Goodyear, Pirelli και Dunlop.\nΗ περίπτωση της Hellenic Steel\nΣτον άγονο διαγωνισμό της Hellenic Steel δεν υπήρξε θετική κατάληξη επειδή ο υποψήφιος δεν έκανε δεκτό τον όρο εκτέλεσης περιβαλλοντικών έργων, που είχαν εγκριθεί από το υπουργείο Περιβάλλοντος και που θα βάραιναν τον αγοραστή με κόστος περίπου 5 εκατ. ευρώ.\nΤώρα πλέον τα περιθώρια διάσωσης και επαναλειτουργίας της Ηellenic Steel είναι μηδαμινά καθώς η ιταλική μητρική ILVA είχε προσφύγει στα δικαστήρια και είχε καταθέσει αίτηση πτώχευσης από τον Δεκέμβριο του 2016. Η αίτηση συζητήθηκε τον Μάιο του 2017 και εάν με την έκδοση της απόφασης εγκριθεί το αίτημα, τότε θα μπει και με τη βούλα τέλος στην πολύχρονη πορεία της Hellenic Steel, μίας βιομηχανίας που οδηγήθηκε σε αδιέξοδο αποκλειστικά λόγω των προβλημάτων της μητρικής και των αποφάσεων που λήφθηκαν από το ιταλικό δημόσιο σχετικά με τον όμιλο ILVA.\nΝα σημειωθεί ότι στην Hellenic Steel απασχολούνταν πριν σταματήσει η λειτουργία της περί τα 280-300 άτομα. Η ραγδαία αποβιομηχάνιση της χώρας έχει οδηγήσει στο κλείσιμο περισσοτέρων από 20 παραγωγικών μονάδων την τελευταία εξαετία 2012-2017.\nΕίναι χαρακτηριστικό ότι αρκετές βιομηχανίες επιλέγουν να εκτελέσουν τις παραγγελίες που δέχονται από ξένες εταιρείες σε εργοστάσιά τους στο εξωτερικό και ειδικά σε χώρες με φθηνότερο κόστος ενέργειας. Δεν λείπουν επίσης οι περιπτώσεις που αναγκάζονται να απορρίψουν παραγγελίες, καθώς αδυνατούν να αντεπεξέλθουν στο υψηλό ενεργειακό κόστος και στις ακριβές πρώτες ύλες.\nΜεταξύ των ιστορικών βιομηχανιών που έβαλαν λουκέτο στα χρόνια της ύφεσης ήταν τα «Τσιμέντα Χαλκίδας» τα οποία κατέβασαν ρολά στις αρχές του 2013. Η διοίκηση της «ΑΓΕΤ Ηρακλής», στην οποία ανήκει το εργοστάσιο, αναγκάστηκε να τερματίσει τη λειτουργία του ύστερα από 87 χρόνια εξαιτίας της ραγδαίας κάμψης της οικοδομικής δραστηριότητας στο λεκανοπέδιο Αττικής κατά 80%.\n«Τίτλοι τέλους» έπεσαν και για τη «Γεωργιάδης», μια από τις πιο φημισμένες καπνοβιομηχανίες, αφού δεν μπόρεσε να αντεπεξέλθει στα οικονομικά της προβλήματα και στον σκληρό ανταγωνισμό των πολυεθνικών. Το σήμα κατατεθέν της εταιρείας ήταν η περίφημη σειρά «22», η οποία είχε πιστούς λάτρεις, ενώ παρήγαγε αρκετά από τα σήματα της σειράς Rothmans, κατόπιν αδείας που έλαβε από την αγγλική Rothmans of Pall Mall.\nΣτην ιστορία πέρασε και η «Φίλκεραμ-Johnson». Η βιομηχανία δομικών υλικών, που ανήκε στον Γιώργο Φιλίππου και τη βρετανική Norcros, με δικαστική απόφαση οδηγήθηκε στο κλείσιμο στα τέλη του 2011, ύστερα από μισό αιώνα ζωής. Αίσθηση προκάλεσε και το κλείσιμο της «Χαρτοποιία Θράκης» (Diana), η οποία έπειτα από 32 έτη αδιάλειπτης λειτουργίας οδηγήθηκε σε πτώχευση. Η επιχείρηση του επιχειρηματία Π. Ζερίτη λύγισε υπό το βάρος των υποχρεώσεών της και της αδυναμίας της να βρει κεφάλαια για να συνεχίσει τη λειτουργία της. Η Χαρτοποιία Θράκης ιδρύθηκε το 1980, ενώ εκτός από το εργοστάσιο στην Ξάνθη είχε εγκαταστάσεις και ακίνητα σε Αθήνα, Θεσσαλονίκη, Ιωάννινα, Κοζάνη, Πάτρα και Ηράκλειο Κρήτης.\nΑπό τη λαίλαπα της ύφεσης δεν ξέφυγαν ούτε η αρτοβιομηχανία Nutriart (πρώην Κατσέλης), ούτε το εργοστάσιο της Pepsico ΗΒΗ στο Λουτράκι, αλλά ούτε και η ΑΓΝΟ, η οποία ακόμη περιμένει τον στρατηγικό επενδύτη. Σοβαρά προβλήματα αντιμετώπισε η Neoset αλλά και η βιομηχανία ξυλείας ΣΕΛΜΑΝ.\nΤην ίδια ώρα, μεγάλες πολυεθνικές αποφάσισαν να τερματίσουν τις δραστηριότητές τους και να αποχωρήσουν από την Ελλάδα. Το μεγαλύτερο κύμα εκδηλώθηκε μέσα στο 2012, όταν η ύφεση «γκρέμιζε» το ΑΕΠ και οι προβλέψεις για την πορεία της κατανάλωσης ήταν εξαιρετικά δυσοίωνες.\nΑπό τις περιπτώσεις που ξεχώρισαν ήταν η αποχώρηση της γαλλικής Carrefour και της γερμανικής αλυσίδας ηλεκτρονικών και ηλεκτρικών ειδών Saturn. Η «φυγή» ισχυρών πολυεθνικών ομίλων από τον ελληνικό χώρο πάντως δεν είναι αποκλειστικό φαινόμενο της σημερινής κρίσης.\nΠερισσότερα στην κατηγορία αυτή: « Εξαγωγείς: Ανοίγει ο δρόμος για την επιστροφή στην κανονικότητα\tPayPal: Πέντε ιδέες για διεθνείς πωλήσεις των μικρών επιχειρήσεων »\nΣελίδα : HomeΕΠΙΧΕΙΡΗΜΑΤΙΚΟΤΗΤΑΤο πλήγμα για την ελληνική βιομηχανία στα χρόνια της κρίσης Αρχή της σελίδας


Φθινοπωρινή τριχόπτωση: Πρόληψη και αντιμετώπιση\nΑΡΧΙΚΗEXELIAΠΡΟΪΟΝΤΑ— ΠΕΡΙΠΟΙΗΣΗ ΠΡΟΣΩΠΟΥ— ΠΕΡΙΠΟΙΗΣΗ ΜΑΤΙΩΝ— ΕΙΔΙΚΗ ΠΕΡΙΠΟΙΗΣΗ— ΚΑΘΑΡΙΣΜΟΣ & ΤΟΝΩΣΗBLOGΔΡΑΣΕΙΣExelia Events— Αθήνα— ΘεσσαλονίκηΕΠΙΚΟΙΝΩΝΙΑ\nΤο φθινόπωρο, δεν πέφτουν μόνο τα φύλλα από τα δένδρα, πέφτουν και τα μαλλιά από το κεφάλι μας.\nΓιατί συμβαίνει αυτό; Πρέπει να ανησυχήσουμε; Τι μπορούμε να κάνουμε για να διατηρήσουμε τις τρίχες στο κεφάλι μας;\nΗ πλούσια κώμη είναι σύμβολο υγείας, ομορφιάς και σεξαπίλ. Γι’ αυτό και κάθε φορά που μας μένουν τα μαλλιά στο… χέρι, ο εφιάλτης της τριχόπτωσης ορθώνεται μπροστά μας. Δεν χρειάζεται όμως πανικός.\nΤο φαινόμενο της τριχόπτωσης που παρατηρείται ιδιαίτερα την άνοιξη και το φθινόπωρο, δεν είναι κάτι που θα πρέπει να μας ανησυχεί. Είναι παροδικό –διαρκεί περίπου δύο μήνες- και πλήρως αναστρέψιμο. Σε καθημερινή βάση, πέφτουν από το κεφάλι μας περίπου 50- 100 τρίχες την ημέρα. Ο αριθμός αυτός αυξάνεται την άνοιξη και το φθινόπωρο και για αυτό φαίνεται να ευθύνεται η αλλαγή στα επίπεδα κάποιων ορμονών, όπως η προλακτίνη και η μελατονίνη, λόγω της διακύμανσης στην ένταση της ηλιακής ακτινοβολίας. Τους θερινούς μήνες, που η διάρκεια της ηλιοφάνειας αυξάνεται, παρατηρείται παράταση της διάρκειας ζωής της τρίχας, η οποία αντιστρέφεται με τη μείωση της διάρκειας της ηλιοφάνειας κατά τους χειμερινούς μήνες.\nΕπίσης, η φθινοπωρινή τριχόπτωση παρατηρείται κυρίως σε άτομα με προδιάθεση, λόγω του οξειδωτικού στρες που προκαλεί η επίδραση της υπεριώδους ακτινοβολίας στο τριχωτό κατά τη διάρκεια του καλοκαιριού.\nΆλλοι παράγοντες που «πυροδοτούν» την παροδική τριχόπτωση είναι κάποιες διαταραχές στα επίπεδα των ορμονών, όπως ο υποθυρεοειδισμός και η εμμηνόπαυση, ορισμένα φάρμακα (όπως π.χ. τα αντισυλληπτικά, τα αντικαταθλιπτικά και κάποια φάρμακα για την καταπολέμηση της ακμής), το πολύ στρες, η κούραση, κάποιες σοβαρές αναιμίες, αλλά και οι «σκληρές», στερητικές δίαιτες, που οδηγούν σε ανεπάρκεια πρωτεϊνών, ιχνοστοιχείων, μετάλλων και βιταμινών.\nΕπειδή όμως η καλύτερη θεραπεία είναι η πρόληψη, οι ειδικοί συστήνουν σε άνδρες και γυναίκες που αντιμετωπίζουν πρόβλημα τριχόπτωσης:\n• Να ακολουθούν μια σωστή και ισορροπημένη διατροφή, που να περιλαμβάνει τροφές από όλες τις ομάδες τροφίμων. Μια κακή διατροφή, πλούσια σε ζωικά λίπη και φτωχή σε υδατάνθρακες και σίδηρο μπορεί να επηρεάσει αρνητικά την υγεία των μαλλιών.\nΤροφές –συμμάχους για την καλή υγεία των μαλλιών αποτελούν ο σολομός, τα αυγά και τα φασόλια. Ο σολομός είναι πλούσιος σε ωμέγα-3 λιπαρά οξέα, που είναι απαραίτητα για την υγεία της επιδερμίδας του κεφαλιού, της «βάσης» για την υγιή ανάπτυξη της τρίχας.\nΤα φασόλια (κυρίως τα μαυρομάτικα και τα κόκκινα φασόλια) παρέχουν σημαντικές ποσότητες αμινοξέων που είναι απαραίτητα για την καλή υγεία των μαλλιών, σίδηρο, ψευδάργυρο και βιοτίνη. Τα αυγά, τέλος, αποτελούν μια εξαιρετική τροφή για τα μαλλιά, καθώς είναι πλούσια σε πρωτεΐνη, βιοτίνη και βιταμίνη Β12.\n• Να λαμβάνουν κάποιο συμπλήρωμα διατροφής για την ενίσχυση της υγείας των μαλλιών, που να περιέχει σίδηρο, βιταμίνες A, C, B6, B12, αμινοξέα (κυστίνη, προλίνη, λυσίνη και μεθιονίνη), ιχνοστοιχεία και φυλλικό οξύ.\n• Να είναι φειδωλοί στη χρήση προϊόντων περιποίησης µαλλιών, που ταλαιπωρούν την τρίχα και προκαλούν τριχόπτωση.\n• Να είναι προσεκτικοί κατά το λούσιμο και το βούρτσισμα των μαλλιών τους. Αν οι χειρισμοί αυτοί γίνουν βίαια, ταλαιπωρούν τα µαλλιά, µε αποτέλεσµα τη σταδιακή τους πτώση. Ωστόσο, ο ισχυρισμός ότι το συχνό λούσιμο βλάπτει το τριχωτό της κεφαλής, δεν έχει βάση.\n• Κατά το στέγνωμα των μαλλιών τους, να μην χρησιμοποιούν καυτό αέρα και να κρατούν το σεσουάρ περίπου 20 εκατοστά μακριά από τριχωτό κεφαλής.\n• Να αποφεύγουν τα χτενίσματα που με τα τραβήγματα τραυματίζουν το τριχωτό της κεφαλής.\n• Να αποφεύγουν την έκθεση των µαλλιών σε ακραίες καιρικές συνθήκες (όπως π.χ. σε έντονο ήλιο). Σε περίπτωση έκθεσης των μαλλιών σας σε πολύ ήλιο, καλό είναι να προστατεύετε το τριχωτό της κεφαλής σας, φορώντας καπέλο.\n• Να κοιμούνται επαρκώς, για τη σωστή συντήρηση και θρέψη των µαλλιών από τον ίδιο τον οργανισµό.\nΗ εποχική τριχόπτωση δεν συνοδεύεται από αλλαγές στην ποιότητα της τρίχας. Αν τα μαλλιά σας γίνουν πιο αδύναμα και πιο λεπτά και σπάνε εύκολα, ίσως να υπάρχει κάποια βαθύτερη αιτία τριχόπτωσης, που θα πρέπει να διερευνηθεί.\nΤο ίδιο θα πρέπει να κάνει κανείς, αν η πτώση των τριχών επιμένει για περισσότερους από δύο μήνες. Ενδείκνυται τότε μια επίσκεψη στον δερματολόγο, για να διαπιστωθεί πού οφείλεται το πρόβλημα και να προταθούν λύσεις- αν χρειάζεται. Η θεραπεία μπορεί να είναι τοπική ή να χορηγηθούν συμπληρώματα, που να περιέχουν βιταμίνες, αμινοξέα και ιχνοστοιχεία.\nΒΙΤΑΜΙΝΕΣ ΛΑΜΠΕΡΗ ΕΠΙΔΕΡΜΙΔΑ ΣΥΜΒΟΥΛΕΣ ΟΜΟΡΦΙΑΣ\nΣχεδιασμός Ιστοσελίδων © www.emads.gr


Ολλανδία: Μόνο σε άτομα άνω των 60 ετών το εμβόλιο AstraZeneca | The Indicator\n8 Απριλίου 2021 • Ώρα δημοσίευσης: 10:51 μμ\nΤο υπουργείο Υγείας ανέφερε ότι οι πολίτες άνω των 60 “μπορούν να συνεχίσουν να λαμβάνουν με ασφάλεια” το σκεύασμα της AstraZeneca ενώ οι νεότεροι θα κάνουν “ένα διαφορετικό εμβόλιο”.\n“Είναι ένας συμβιβασμός, από τη μία πλευρά, των πλεονεκτημάτων του εμβολίου για την υγεία και από την άλλη, των κινδύνων για την υγεία, ιδίως στις νεότερες γυναίκες, εξαιτίας μιας πολύ σπάνιας παρενέργειας”, ανέφερε ο υπουργός Υγείας Χούγκο ντε Γιόνγκε σε ανακοίνωσή του. Πρόσθεσε όμως ότι ο κίνδυνος για την υγεία, ως αποτέλεσμα της μόλυνσης από Covid-19, σε ανθρώπους άνω των 60 είναι “κατά πολύ υψηλότερος” από τον κίνδυνο της σπάνιας θρόμβωσης με χαμηλό αριθμό αιμοπεταλίων.\nΗ κυβέρνηση αποφάσισε έτσι να ακολουθήσει τη σύσταση του Ολλανδικού Συμβουλίου Υγείας, το οποίο εκτίμησε ότι στους πολίτες κάτω των 60 χωρών θα πρέπει “προς το παρόν” να προτείνεται ένα άλλο εμβόλιο. Όσοι έχουν ήδη λάβει την πρώτη δόση του AstraZeneca μπορούν να κάνουν και την δεύτερη, δεδομένου ότι δεν έχουν αναφερθεί σοβαρές παρενέργειες μετά το χορήγηση της δεύτερης δόσης.\nΗ Ισπανία θα εμβολιάσει τους 60-69 με AstraZeneca\nCapital Economics: Καθυστερεί έως 2 μήνες η χαλάρωση μετά τα προβλήματα με J&J και AstraZeneca\nΤις καθυστερήσεις στις παραδόσεις των εμβολίων της J&J σχολιάζει σε σημερινή της έκθεση η.


Ψάχνοντας μέσα μας και γύρω μας: Αποπληθωρισμός φάντασμα (του Γιάννη Βαρουφάκη)\nΤο ερώτημα είναι: Πως και δεν ακολούθησαν οι τιμές τα εισοδήματα και τους μισθούς προς τα κάτω; Σε κάποιο βαθμό ευθύνεται η φοροεπιδρομή του κράτους (τόσο η αύξηση στον ΦΠΑ όσο και στον φόρο των ακινήτων, του πετρελαίου κλπ). Ο πιο σημαντικός όμως παράγοντας είναι το αποτέλεσμα που έχει η ύφεση στον ανταγωνισμό. Να το πω απλά: Η ύφεση δολοφονεί επιχειρήσεις. Ο φόνος αυτός μειώνει τον ανταγωνισμό που αντιμετωπίζουν οι επιχειρήσεις που, κουτσά- στραβά, επιβιώνουν και οι οποίες, λόγω μικρότερου ανταγωνισμού, αποκτούν μεγαλύτερη μονοπωλιακή δύναμη στην αγορά. Οπότε, ακόμα κι αν η «πίτα» ενός κλάδου μειώνεται, οι επιχειρήσεις που εξακολουθούν να λειτουργούν έχουν την δυνατότητα να φρενάρουν την πτώση των τιμών τους - σε μερικές περιπτώσεις μάλιστα να τις αυξάνουν κι όλας. Όπως π.χ. στην αγορά βασικών αγαθών, π.χ. τροφίμων, οι τιμές των οποίων τα τελευταία δύο χρόνια, της Μεγάλης Ύφεσης, αυξήθηκαν κατά 13% σύμφωνα με τα επίσημα στατιστικά στοιχεία. Είναι λοιπόν κάτι παραπάνω από προφανές ότι η «εσωτερική υποτίμηση» απέτυχε στον βαθμό που ο παρατηρούμενος αποπληθωρισμός δεν είναι παρά ένα φάντασμα. Μια σκιά χωρίς υπόσταση. Βέβαια, ακόμα και να είχαμε σημαντικό αποπληθωρισμό, η εσωτερική υποτίμηση και πάλι θα αποτύγχανε καθώς μια παράλληλη μείωση τιμών και εισοδημάτων κατά π.χ. 30%, αν και δεν θα έπληττε την αγοραστική δύναμη των πολιτών, θα κατέστρεφε την ικανότητά τους να αποπληρώσουν τα προ-υπάρχοντα χρέη τους (π.χ. το στεγαστικό τους δάνειο). Συνεπώς, ακόμα και σε αυτή την «ιδανική» περίπτωση, τα χρέη στις τράπεζες δεν θα εξυπηρετούνταν και το τραπεζικό σύστημα θα κατέρρεε.\nΤο μόνο εντυπωσιακό με όλα αυτά είναι ότι υπάρχουν ακόμη κάποιοι που πιστεύουν στην εσωτερική υποτίμηση και την προοπτική της σταθεροποίησης μέσα από επιθετική, μνημονιακή λιτότητα. Η τραγωδία μας όμως ξέρετε ποια είναι; Ότι σε αυτούς δεν περιλαμβάνεται καν ο κ. Τόμπσεν (άσχετο τι λέει δημοσίως)!


Ποια καταστήματα θα είναι ανοιχτά -Το ωράριο\nΣτα καταστήματα ισχύουν τα μέτρα προστασίας της δημόσια υγείας από τον κίνδυνο περαιτέρω διασποράς του κορωνοϊού, ενώ το ωράριο είναι διευρυμένο από τις 07.00 έως τις 22:30.\nΔημοσιευση: 16/05/2021 - 07:59\nΑνοιχτά θα μπορούν να είναι σήμερα και την επόμενη Κυριακή όσα καταστήματα και σούπερ μάρκετ το αποφασίσουν, σύμφωνα με σχετική απόφαση της κυβέρνησης.\nΟι πολίτες θα έχουν τη δυνατότητα να επισκεφθούν τα μεγάλα εμπορικά κέντρα, τα καταστήματα λιανικής καθώς και τα σούπερ μάρκετ προκειμένου να πραγματοποιήσουν τις αγορές τους.\nΠοια καταστήματα θα είναι ανοιχτά:\nΕξαίρεση αποτελεί η παράδοση delivery που ισχύει έως τη 1 το πρωί, καθώς και τα φαρμακεία και τα πρατήρια που λειτουργούν με βάση τις ειδικές κατά περίπτωση διατάξεις.\nΓια τα καταστήματα του λιανεμπορίου, συμπεριλαμβανομένων των πολυκαταστημάτων (mall), των εκπτωτικών χωριών, των καταστημάτων εντός καταστήματος, τις υπηρεσίες προσωπικής υγιεινής και τα κομμωτήρια, επίσης επιτρέπεται η λειτουργία τους αυτές τις δύο Κυριακές. Το ωράριο τους είναι από τις 07.00 έως τις 21.00.\nΣύμφωνα με την τελευταία ΚΥΑ, τα καταστήματα θα λειτουργήσουν με την αναλογία του ενός ατόμου ανά 25 τ.μ. για επιχειρήσεις έως 500 τ.μ και ενός ατόμου για κάθε επιπλέον 50τ.μ για επιχειρήσεις άνω των 501 τ.μ.\nκαταστήματα ωράριο Κυριακή


ΜΕ ΟΝΟΜΑΤΕΠΩΝΥΜΟ: Ο Γελαδάρης κι η Υφάντρα...\nΟ Γελαδάρης κι η Υφάντρα...\nΜια φορά κι έναν καιρό, ήταν δυο αδέρφια που είχαν ορφανέψει από πολύ μικρά. Όταν παντρεύτηκε ο μεγάλος, ο μικρός ήταν ακόμη παλικαράκι. Η γυναίκα του μεγάλου δεν ήταν καλός άνθρωπος, κι ο μεγάλος αδερφός δε σκοτιζόταν και πολύ – πολύ για το σωστό και τ’ άδικο. Τον είχαν, λοιπόν, το μικρό σαν απόπαιδο, να φυλάει τα ζωντανά, κι ούτε με τ’ όνομά του δεν τον φώναζαν, ώσπου ξέχασαν όλοι πώς τον έλεγαν, και τον φώναζαν ‘Γελαδάρη’\nΟ Γελαδάρης κοιμόταν στο στάβλο, έτρωγε αποφάγια και φόραγε αποφόρια. Και σα να μην έφτανε αυτό, μια μέρα, ο αδερφός του τον φώναξε και τού είπε:\n‘Κοίτα, τώρα που μεγάλωσες, είναι καιρός να βρεις και συ την τύχη σου. Δε μπορούμε να μένουμε πια μαζί. Πάρε το γέρικο βουβάλι και το παλιό μας κάρο και σύρε στο καλό. Εγώ είμαι ο μεγαλύτερος, το σπίτι, τα ζώα και τα χωράφια είναι δικά μου.’\nΟ Γελαδάρης έσκυψε το κεφάλι και δεν έβγαλε μιλιά. Πήρε το κάρο και το βουβάλι κι έφυγε απ’ το χωριό. Περπάτησε, περπάτησε, ώσπου βρήκε μια ερημιά που του φάνηκε καλή. Καλό χώμα είχε, καλό νερό, έστησε λοιπόν ένα καλύβι κι άρχισε να ξεχερσώνει τον τόπο. Πέρασε καιρός. Ο Γελαδάρης, μαθημένος στη δουλειά, με το βουβάλι του να τον βοηθάει, έσπερνε τα χωραφάκια του, έχτισε κι ένα σπιτάκι και ζούσε μέσα αφέντης του κεφαλιού του. Ένα βράδυ, εκεί που ξεκουραζόταν στην αυλή, το βουβάλι άνοιξε το στόμα του και τού μίλησε:\n‘Απόψε το βράδυ, οι νεράιδες τ’ ουρανού θα κατεβούν στη λίμνη να λουστούν. Η μια απ’ αυτές, αυτή με το τριανταφυλλί φουστάνι, θα δεχτεί να γίνει γυναίκα σου\nΣάστισε ο Γελαδάρης που τού μίλησε το ζωντανό, αλλά το βράδυ κρύφτηκε ανάμεσα στις καλαμιές και παραφύλαξε. Σαν έφτασαν μεσάνυχτα, κατέβηκαν οι νεράιδες, πέταξαν ένα – ένα τα ρούχα τους και μπήκαν στο νερό. Καθώς λούζονταν κι έπαιζαν και γελούσαν, ο Γελαδάρης σίμωσε κρυφά – κρυφά στ’ αφημένα ρούχα, βρήκε το τριανταφυλλί φουστάνι, το πήρε και ξανακρύφτηκε. Σα λούστηκαν οι νεράιδες, βγήκαν στην όχθη, φόρεσαν τα φορέματά τους, πέταξαν και χάθηκαν. Μόνο μια απόμεινε στην όχθη με τα μισοφόρια, κι έψαχνε αλαφιασμένη γύρω τριγύρω. Ο Γελαδάρης βγήκε απ’ τις καλαμιές και τής μίλησε, κρατώντας τα μάτια χαμηλά, για να μη ντραπεί το κορίτσι, που το ‘βλεπε χωρίς φουστάνι:\n‘Αδερφούλα, εγώ το ‘χω το φουστάνι σου. Καταδέξου να με παντρευτείς και θα σ’ το δώσω πίσω.’\nΗ νεράιδα τον κοίταξε λοξά – λοξά. Όμορφο, γεροδεμένο παλικάρι ήταν ο Γελαδάρης, κι απ’ τον τρόπο που τής μίλησε της φάνηκε καλός άνθρωπος. Κοκκίνισε η νεράιδα σαν την παπαρούνα, έριξε τα μάτια χαμηλά, έξυσε μια – δυο το χώμα με τη μύτη απ’ το πασουμάκι της, και είπε ‘ναι’. Ο Γελαδάρης κι η νεράιδα παντρεύτηκαν, έκαναν δυο παιδιά – ένα αγόρι κι ένα κορίτσι – και ζούσαν χαρούμενοι κι αγαπημένοι.\nΚάποια μέρα, ο Γελαδάρης είδε το βουβάλι του να κλαίει. Έτρεξε, λοιπόν, τού χάιδεψε τη μουσούδα και το ρώτησε:\n‘Γιατί κλαις; Μήπως το σανό σου είναι πικρό; Μήπως το νερό σου είναι βρόμικο; Μήπως σε πείραξε κανένας;’\n‘Το σανό μου είναι μυρωδάτο, το νερό μου είναι φρέσκο και καθαρό κι ούτε με πείραξε κανένας’, είπε το βουβάλι. ‘Παράπονο δεν έχω, μόνο γέρασα. Θα πεθάνω και δε θα μπορώ πια να σε βοηθάω. Σαν πεθάνω, κράτα το πετσί μου, κι όταν βρεθείς σε κίνδυνο – εσύ ή οι δικοί σου – αυτό θα σε βοηθήσει.’\nΤο βουβάλι πέθανε κι ο Γελαδάρης το ‘κλαψε σαν άνθρωπο. Αλλά έκανε ό,τι του είχε πει και κράτησε το πετσί του.\nΚάτι ξεχάσαμε να πούμε: Η νεράιδα με το τριανταφυλλί φουστάνι ήταν η Υφάντρα του Ουρανού. Ήταν η εγγονή της βασίλισσας Xī Wángmǔ, που είχε στον κήπο της το αθάνατο βοτάνι. Όταν ήταν στον ουρανό, όλη τη μέρα η Υφάντρα δούλευε στον αργαλειό και τραγουδούσε. Ύφαινε το πιο λεπτό μετάξι κι έφτιαχνε τα πιο όμορφα, τα πιο πλουμιστά, τα πιο αλαφριά συννεφόπεπλα. Τα ‘παιρνε η Xī Wángmǔ και στόλιζε τον ουρανό. Τα τριανταφυλλιά και τα πορτοκαλιά τ’ άπλωνε στον ουρανό την αυγή. Τα πορφυρά και τα βιολετιά τα ‘στρωνε στον ουρανό το λιόγερμα. Όταν είδε η Βασίλισσα ότι η εγγονή της έμεινε στη γη, πήγε να σκάσει απ’ το κακό της. Τής έστειλε και της ξανάστειλε μαντατοφόρους να τής μηνύσουν να γυρίσει πίσω, αλλά η Υφάντρα δε γύρναγε. Την παρακάλεσε, τη φοβέρισε…, τίποτα. Σκύλιασε η Βασίλισσα απ’ το κακό της και πρόσταξε να τη φέρουν πίσω με το στανιό. Την άρπαξαν λοιπόν την ώρα που ο Γελαδάρης έλειπε στα χωράφια, κι ίσα που πρόλαβε η άμοιρη να φωνάξει στα παιδιά που έσκουζαν τρομαγμένα:\n‘Γρήγορα, φωνάξτε τον πατέρα σας!’\nΈτρεξαν τα παιδιά κλαίγοντας και τον βρήκαν. Μέσ’ στην απελπισία του, ο Γελαδάρης θυμήθηκε το πετσί του βουβαλιού. Το ‘ριξε στην πλάτη του, έβαλε και τα παιδιά σ’ ένα διπλό καλάθι και κίνησε να προφτάσει την Υφάντρα. Σα βγήκε από το σπίτι, έγινε ελαφρύς – ελαφρύς κι άρχισε να πετάει. Πέταγε, πέταγε, ώσπου είδε από μακριά τη γυναίκα του, να την τραβολογάνε η Βασίλισσα κι οι υποταχτικοί της. Τον είδε κι η Υφάντρα και φώναζε:\n‘Γρήγορα! Κάνε γρήγορα!’\nΣαν είδε η Xī Wángmǔ ότι ο Γελαδάρης κόντευε να τούς φτάσει, έβγαλε την αλαβάστρινη καρφίτσα που κρατούσε κότσο τα μαλλιά της και την πέταξε πίσω της. Κι εκεί που έπεσε η καρφίτσα, έγινε ποτάμι άγριο, άσπρο απ’ τους αφρούς, τόσο μεγάλο και τόσο βαθύ που μέχρι σήμερα δεν έχει στερέψει, κι είν’ αυτό που βλέπουμε τη νύχτα στον ουρανό και το λέμε Γαλαξία. Το ποτάμι δεν περνιόταν. Στάθηκαν κλαίγοντας στην όχθη ο Γελαδάρης και τα παιδιά του και κοιτούσαν αντίπερα την Υφάντρα που ξεμάκραινε. Ξάφνου, το κορίτσι έβγαλε απ’ το καλάθι μια κουτάλα.\n‘Ν’ αδειάσουμε το ποτάμι!’ φώναξε.\nΒάλθηκαν λοιπόν κι οι τρεις, μια ο ένας μια ο άλλος, ν’ αδειάζουν το ποτάμι. Άδειαζαν, άδειαζαν και δε σταμάταγαν. Τους είδε ο Αυτοκράτορας του Ουρανού και τούς ψυχοπόνεσε. Τούς είδε κι η Xī Wángmǔ και μέχρι κι αυτηνής η ψυχή μαλάκωσε. Μα το ποτάμι δε γινόταν να το πάρει πίσω. Τα κανόνισε λοιπόν, να συναντιούνται ο Γελαδάρης κι η Υφάντρα το χρόνο μια φορά: Κάθε χρονιά, την έβδομη μέρα του έβδομου μήνα, μαζεύονται πάνω απ’ το ποτάμι όλες οι κίσσες του κόσμου και φτιάχνουν γεφύρι.\nΚι απάνω στο γεφύρι έρχονται ο ένας απ’ τη μια κι ο άλλος απ’ την άλλη και συναντιούνται ο Γελαδάρης κι η Υφάντρα, και μέχρι σήμερα φέγγουν απ’ την πολλή τους την αγάπη σαν αστεράκια στον ουρανό: Ο Γελαδάρης είναι ο Αλτάιρ κι η Υφάντρα το Α της Λύρας.\nΑναρτήθηκε από ALXIMISTIS στις 10:41 μ.μ.